cyanic-selkie/wikianc huggingface dataset:
ജാസ് മാത്തൂർ
ജീവചരിത്രം
പിന്നീട് 2017-ൽ അദ്ദേഹം ലിമിറ്റ്‌ലെസ് എക്‌സ് എന്നും അറിയപ്പെടുന്ന ലിമിറ്റ്‌ലെസ് പെർഫോമൻസ് സ്ഥാപിച്ചു, ഇത് ഒരു ലൈഫ്‌സ്‌റ്റൈൽ ഏജൻസിയാണ്.
2022-ൽ, കൗമാരക്കാരെയും യുവാക്കളെയും ലക്ഷ്യം വച്ചുള്ള ആരോഗ്യ-ക്ഷേമ പരിപാടികൾ ആരംഭിക്കുന്നതിനായി അദ്ദേഹം ലാഭേച്ഛയില്ലാത്ത സ്ഥാപനമായ HealthCorps-മായി ചേർന്നു.
2023-ൽ, Invest Inc അതിന്റെ പുതിയ ചീഫ് മാർക്കറ്റിംഗ് ഓഫീസറായി (CMO) ജാസ് മാത്തറിനെ നിയമിച്ചു.
MSN, TMZ, Inquisitr, ദ ഇൻഡിപെൻഡന്റ്, റഡാർഓൺലൈൻ തുടങ്ങിയ വിവിധ മാധ്യമങ്ങളിലും ഫോർബ്സ്, മെൻസ് ജേർണൽ, മസിൽ ആൻഡ് ഫിറ്റ്നസ്, ലൈഫ് & സ്റ്റൈൽ, സ്റ്റാർ, എന്നിവയുൾപ്പെടെയുള്ള പ്രസിദ്ധീകരണങ്ങളിലും മാത്തൂർ ഫീച്ചർ ചെയ്തിട്ടുണ്ട്.
വിമർശനം
ഉയർന്ന അപകടസാധ്യതയുള്ള പേയ്‌മെന്റ് പ്രൊസസറായും മർച്ചന്റ് സർവീസ് പ്രൊവൈഡറായും ജാസ് മാത്തൂർ പ്രവർത്തിക്കുന്നതായി ആരോപിക്കപ്പെടുന്നു. ബാങ്കുകളിൽ നിന്നും 'പേയ്‌മെന്റ് സർവീസ് പ്രൊവൈഡർമാരിൽ' നിന്നും മർച്ചന്റ് അക്കൗണ്ടുകൾ സുരക്ഷിതമാക്കാൻ അദ്ദേഹം തന്റെ യു.എസ്. അധിഷ്ഠിത കമ്പനികളെ നിയമിക്കുന്നുവെന്ന് ആരോപിക്കപ്പെടുന്നു, തുടർന്ന് അവിഹിത പ്രവർത്തനങ്ങളിൽ ഏർപ്പെട്ടിരിക്കുന്ന വ്യാപാരികൾക്കുള്ള പേയ്‌മെന്റുകൾ പ്രോസസ്സ് ചെയ്യാൻ അവ ഉപയോഗിക്കപ്പെടുന്നു.
അവലംബം
വർഗ്ഗം:1985-ൽ ജനിച്ചവർ വർഗ്ഗം:സംരംഭകർ
കണ്ണൻ കേരള വർമ്മൻ
ദാരുശിൽപ്പ വേലയിൽ പ്രസിദ്ധനായിരുന്നു കണ്ണൻ കേരള വർമ്മൻ. ക്ഷേത്രനിർമ്മാണ കലയിലായിരുന്നു സജീവം .ക്ഷേത്രത്തിന്റെ നിർമ്മാണത്തിലെ പ്രധാന ഭാഗമായ കിംപുരുഷന്റെ നിർമ്മാണത്തിലും പെയിന്റിംഗിലും തെയ്യപ്പാവ നിർമ്മാണത്തിലും ഏർപ്പെട്ടു. ഉപ്പു കുറുക്കൽ സമരത്തിന് പയ്യന്നൂരിലെത്തിയ ഗാന്ധിജിക്ക് ഉപഹാരമായി നൽകിയ ശ്രീരാമകൃഷ്ണ പരമ ഹംസന്റെ ശിൽപം കണ്ണൻ കേരള വർമ്മന്റേതായിരുന്നു. 1975 ൽ കേരള ലളിതകലാ അക്കാദമി ഫെലോഷിപ്പ് നേടി.
മകൻ കെ.വി കുഞ്ഞമ്പുവും മകന്റെ മക്കളായ നരേന്ദ്രനും, മധുവും ദാരു ശിൽപ്പികളാണ്. കാലിക്കടവിനും, കരിവെള്ളൂരിനും ഇടയിൽ ആണൂരിലാണ് ഇവരുടെ പണിശാല.
സ്മരണ
അറുപതാമത് സ്കൂൾ കലോത്സവം കാഞ്ഞങ്ങാട് നടന്നപ്പോൾ ഒരു വേദിക്ക് കണ്ണൻ കേരള വർമ്മന്റെ പേര് നൽകിയിരുന്നു.
വർഗ്ഗം:ശിൽപ്പികൾ
ബാലനെയ്തൽ
തെക്കെ പശ്ചിമഘട്ടതദ്ദേശവാസിയായ ഒരു ജലസസ്യമാണ് ബാല നെയ്‌തൽ അഥവാ നിംഫോയ്‌ഡസ് ബാലകൃഷ്ണനൈ (Nymphoides balakrishnanii). ചെങ്കൽ പ്രദേശങ്ങളിൽ വെള്ളം നിറഞ്ഞുകിടക്കുന്ന അവസരത്തിൽ ആണ് ഇതു കാണാറുള്ളത്.
വിവരണം
കാസർഗോഡിലെ കൂവപ്പാറയിൽ മഴക്കാലത്ത് വെള്ളം നിറഞ്ഞുകിടക്കുന്ന ഒരു പ്രദേശത്തേ ഇതിനെ കണ്ടെത്തിയിട്ടുള്ളൂ. ഉത്തരകേരളത്തിലെ പ്രമുഖ പരിസ്ഥിതിപ്രവർത്തകനായ വി. സി. ബാലകൃഷ്ണനോടുള്ള ആദരസൂചകമായിട്ടാണ് ഈ സ്പീഷിസിനെ നാമകരണം ചെയ്തിരിക്കുന്നത്.
അവലംബം
വർഗ്ഗം:Nymphoides വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ വർഗ്ഗം:കാസർഗോഡ് ജില്ല വർഗ്ഗം:ശുദ്ധജലസസ്യങ്ങൾ
രാജാപ്പരുന്തു്
രാജാപ്പരുന്തിന്   ഇംഗ്ലീഷിൽ Eastern imperial eagle എന്നാണ് വിളിക്കുന്നത്. Aquila heliaca എന്നാണ് ശാസ്ത്രീയ നാമം. ഇര പിടിയൻപക്ഷിയാണ്. ദേശാടനപക്ഷിയുമാണ്. സ്പെയിൻ, പോർച്ചുഗൽഎന്നിവിടങ്ങളിൽ കാണുന്ന സ്പാനിഷ് ഇമ്പീരിയൽ ഈഗിളിനെ മുമ്പ് ഇവയുടെ കൂട്ടത്തിൽ പെടുത്തിയിരുന്നു.
വിതരണം
തെക്കികിഴക്കൻ യൂറോപ്പ് മുതൽ പശ്ചിമ- മദ്ധ്യ ഏഷ്യവരെ പ്രജനനം ചെയ്യുന്നു. തണുപ്പുകാലത്ത് ഉത്തര-പൂർവആഫ്രിക്കയിലേക്കും തെക്കു കിഴക്ക്ഏഷ്യയിലേക്കും ഇവ ദേശാടനം നടത്തുന്നു. യൂറോപ്പിൽ ഇവ വംശ നാശ ഭീഷണി നേരിടുന്ന ഒരു പക്ഷിയാണ്.
രൂപ വിവരണം
ഈ പക്ഷി 72 മുതൽ 90 സെ.മീ. വരെ നീളവും 1.8 മുതൽ 2.16 മീ.വരെ ചിറകു വിരിപ്പും 2.45 മുതൽ 4.55 കി.ഗ്രാം വരെ തൂക്കവും ഉള്ള വലിയ പരുന്താണ്. പിടകൾ പൂവനേക്കാളും കാൽ ഭാഗമെങ്കിലും വലിപ്പമുള്ളവയാണ്.
പ്രജനനം
ഹംഗറി, ആസ്ത്രേലിയ എന്നിവിടങ്ങളിൽ നിന്നും ഇവ അപ്രത്യക്ഷമായിട്ടുണ്ട്. ചെറു മരങ്ങളുള്ള തുറന്ന പ്രദേശമാണ് ഇവയുടെ ഇഷ്ടപ്പെട്ട സ്ഥലം. ഇവ പർവതങ്ങളിലൊ, വലിയ കാടുകളിലൊ മരങ്ങളില്ലാത്ത പ്രദേശങ്ങളിലൊ കാണുന്നില്ല. ചുറ്റും അധികം മരങ്ങളില്ലാത്ത മരത്തിൽ കൂട് വെയ്ക്കുന്നു. അതുകൊണ്ട് വളരെ അകലെനിന്നുപോലും ഇവയ്ക്ക്കൂ ടിനെ നിരീക്ഷിക്കാൻ പറ്റും. മരത്തിന്റെ കമ്പുകൊണ്ടൂള്ള കൂടിന്റെ ഉൾഭാഗം ഇലകളും പുല്ലുകളും കൊണ്ട് മൃദുവാക്കിയിരിക്കും. വളരെ അപൂർവമായി പാറയിടുക്കിലും നിലത്തും കൂട് ഉണ്ടാക്കാറുണ്ട്. മാർച്ച്-ഏപ്രിൽ മാസത്തിൽ 2-3 മുട്ടകളിടുന്നു. 43 ദിവസംകൊണ്ട് മുട്ട വിരിയുന്നു. അടുത്ത 60-77 ദിവസംകൊണ്ട് കുഞ്ഞുങ്ങൾ കൂട് വിടുന്നു. മൂന്നിലൊന്ന് പ്രജനനം ഫലവത്താവാറില്ല.
തീറ്റ
മുയലുകൾ, ചിലതരം പക്ഷികൾ, സസ്തനികൾ എന്നിവയാണ് ഇവയുടെ സാധാരണയായുള്ള ഭക്ഷണം.
പുറത്തേയ്ക്കുള്ള കണ്ണികൾ
വർഗ്ഗം:Aquila (genus) വർഗ്ഗം:യൂറോപ്പിലെ പക്ഷികൾ വർഗ്ഗം:ഇന്ത്യയിലെ പക്ഷികൾ വർഗ്ഗം:National symbols of Austria-Hungary വർഗ്ഗം:കേരളത്തിലെ പക്ഷികൾ വർഗ്ഗം:പരുന്തുകൾ വർഗ്ഗം:കിഴക്കൻ ആഫ്രിക്കൻ പക്ഷികൾ വർഗ്ഗം:യുറേഷ്യയിലെ പക്ഷികൾ
മാർസ് ഓർബിറ്റർ മിഷൻ
2013 നവംബർ 5ൽ ഇന്ത്യ വിക്ഷേപിച്ച ചൊവ്വാ ദൗത്യമാണ്  മാർസ് ഓർബിറ്റർ മിഷൻ . അനൗദ്യോഗികമായി ഇത് മംഗൾയാൻ (Mangalyaan, मंगलयान (Mars-craft)) എന്നും അറിയപ്പെടുന്നു. ഇന്ത്യയുടെ ആദ്യത്തെ ഗ്രഹാന്തര യാത്രാദൗത്യമാണ് ഇത്. കൊൽക്കത്തയിൽ വെച്ചു നടന്ന നൂറാം ഇന്ത്യൻ സയൻസ് കോൺഗ്രസ്സിലാണ് ഇതിനെക്കുറിച്ച് ആദ്യപ്രഖ്യാപനമുണ്ടായത്. 2014 സെപ്റ്റംബർ 24ന് മംഗൾയാൻ ചൊവ്വയുടെ ഭ്രമണപഥത്തിൽ പ്രവേശിച്ചു. ഇതോടെ ചൊവ്വാദൗത്യത്തിലേർപ്പെടുന്ന അഞ്ചാമത്തെ രാജ്യമായി ഇന്ത്യ. ഈ ഉപഗ്രഹം ചൊവ്വയിലെ ജലസാന്നിദ്ധ്യം, അന്തരീക്ഷ ഘടന, അണു വികിരണ സാന്നിദ്ധ്യം എന്നിവയെക്കുറിച്ചു പഠിക്കുന്നതിനായാണ് വിക്ഷേപിച്ചത്. പി.എസ്.എൽ.വി.യുടെ പരിഷ്കൃത രൂപമായ പി.എസ്.എൽ.വി.-എക്സ്.എൽ ആണ് നിലവിൽ ഇതിനായി ഉപയോഗിച്ച വിക്ഷേപണ വാഹനം.
ചരിത്രം
2010ലെ ഒരു സാധ്യതാ പഠനത്തോടെയാണ്‌ മാർസ് ഓർബിറ്റർ മിഷൻ (മംഗൾയാൻ) ആരംഭിക്കുന്നത്. 2008ൽ ചന്ദ്രയാൻ വിജയമായതിനു ശേഷം 2012 ആഗസ്റ്റ്‌ 3ന് ഭാരത സർക്കാർ ചൊവ്വാ പദ്ധതിക്ക് അനുമതി നൽകി. മൊത്തം ചെലവായ inr 4540000000 യിൽ inr 1250000000 ആദ്യ പഠനങ്ങൾക്ക് വേണ്ടിയും inr 1530000000 ഉപഗ്രഹത്തിനും ആയി നിജപെടുത്തി. ആദ്യം ഒക്ടോബർ 28നാണ് വിക്ഷേപണം തീരുമാനിച്ചിരുന്നത്. പക്ഷെ അന്നേ ദിവസം ബഹിരാകാശപേടകത്തിന്റെ ഗതി വീക്ഷിക്കാൻ നിയോഗിക്കപെട്ട കപ്പലുകൾക്കു പസഫിക് മഹാസമുദ്രത്തിലെ മോശം കാലാവസ്ഥ കാരണം യഥാസ്ഥാനത്തു നിലയുറപ്പിക്കാൻ സാധിക്കാഞ്ഞതു കൊണ്ടു നവംബർ 5ലേക്ക് മാറ്റി വച്ചു.
ഉപഗ്രഹം വഹിക്കേണ്ട വാഹനത്തിന്റെ (PSLV) സംയോജനം 5 ആഗസ്റ്റ്‌ 2013നു തുടങ്ങി. ബാംഗ്ലൂരിലെ ഉപഗ്രഹ കേന്ദ്രത്തിൽ സംയോജനം പൂർത്തിയാക്കി 2 ഒക്റ്റോബർ 2013ന് വിക്ഷേപണ കേന്ദ്രമായ ശ്രീഹരികോട്ടയിലേയ്ക്കു അയച്ചു. ഉപഗ്രഹ നിർമ്മാണം വളരെ പെട്ടെന്ന് പതിനഞ്ചു മാസം കൊണ്ടാണ് പൂർത്തിയാക്കിയത്. അമേരിക്കൻ ഐക്യനാടുകളിൽ സർക്കാർ പ്രതിസന്ധി ഉണ്ടായിട്ടും 5 ഒക്ടോബർ 2013ന് മിഷന് തങ്ങൾ വാഗ്ദാനം ചെയ്ത ആശയ വിനിമയ ഗതാഗത സഹായം തരാം എന്ന് നാസ ഉറപ്പു നല്കി.
പ്രത്യേകതകൾ
ചരിത്രത്തിൽ ISRO-യുടെ ചൊവ്വാ ദൗത്യത്തിന് വളരെയധികം പ്രത്യേകതകൾ ഉണ്ട്. അവയിൽ ചിലത് താഴെ കൊടുക്കുന്നവയാണ്.
ലക്ഷ്യങ്ങൾ
ചൊവ്വാപര്യവേഷണത്തിനുള്ള ഈ പ്രഥമ ഇന്ത്യൻ ദൗത്യത്തിന്റെ പ്രധാന ലക്ഷ്യം ഗ്രഹാന്തര ദൗത്യങ്ങൾക്കാവശ്യമായ പദ്ധതിയുടെ രൂപരേഖ തയ്യാറാക്കൽ, ആസൂത്രണം, നിർവ്വഹണം മുതലായവയാണ്. ഈ പദ്ധതിയിലെ പ്രമുഖ ചുമതലകൾ ഇവയാണ്:
ഉപകരണങ്ങൾ
എന്നിവയാണ് പ്രധാന ഉപകരണങ്ങൾ.
ഘട്ടങ്ങൾ
മൂന്നു ഘട്ടങ്ങളായിട്ടായിരുന്നു മംഗൾയാന്റെ യാത്ര. right|ചൊവ്വാപരിക്രമണദൗത്യത്തിന്റെ സഞ്ചാരപാത|322x322px
ഭൗമകേന്ദ്രീകൃതപരിക്രമണഘട്ടം
PSLV C25 (Polar Satelite Launching Vehicle - C25) ആണ് ഉപഗ്രഹത്തെ നാല്പത്തിനാല് മിനിറ്റ് കൊണ്ട് ഒരു താൽക്കാലികപരിക്രമണപഥത്തിൽ എത്തിക്കുന്നത്. ഈ പഥത്തിന്റെ ഭൂമിയിൽ നിന്നും കുറഞ്ഞ ദൂരം (Perigee) 252 കി.മീ.യും കൂടിയ ദൂരം (Apogee) 28,825 കി.മീ.യും ആണ്. ഭൂമിയുടെ ആകർഷണവലയത്തിന്റെ പരിധിയിലുള്ള ഈ ഘട്ടത്തിൽ മുഴുവൻ സമയവും ഉപഗ്രഹം ഭൂമിക്കുചുറ്റും കറങ്ങും. 918347 കിലോമീറ്റർ ദൂരത്തിൽ ഉപഗ്രഹം നമ്മുടെ ഭൂമിയുടെ ആകർഷണവലയത്തിനു പുറത്തു കടക്കും. ഈ ദൂരത്തിനു് ഭൂമിയുടെ ഗുരുത്വപ്രഭാവപരിധി (Earth's sphere of influence) (SOI) എന്നു പറയുന്നു. എന്നാൽ ഈ അകലത്തേക്കു് ഒരൊറ്റ കറക്കം കൊണ്ടു് ഉപഗ്രഹത്തെ എത്തിക്കാൻ സാധിക്കില്ല. അതുകൊണ്ട് ഇതിനെ ക്രമമായി ആറു ഘട്ടങ്ങളായിട്ടാണ് (ഓർബിറ്റൽ റെയിസിംഗ്) എത്തിക്കുന്നത്. ഇവിടെനിന്നും കുറഞ്ഞ ഇന്ധനം ഉപയോഗിച്ചുകൊണ്ട് ചൊവ്വയുടെ ഗുരുത്വപരിധിയിലുള്ള ഒരു ദീർഘവൃത്താകാരപരിക്രമണപഥത്തിൽ എത്തിച്ചേരുക എന്നതാണ് വിക്ഷേപണത്തിന്റെ ആത്യന്തികലക്ഷ്യം. ഇതിനായി ISRO ഹോമാൻ ട്രാൻസ്ഫർ ഓർബിറ്റ് എന്ന മാർഗ്ഗം ആണ് കൈക്കൊള്ളുന്നത്.
സൗരകേന്ദ്രീകൃതപരിക്രമണഘട്ടം
ഭൂമിയുടെ പരിക്രമണപഥത്തിന് സ്‌പർശരേഖീയമായി (tangential) ഉപഗ്രഹം ഭൂമിയുടെ ആകർഷണവലയത്തിൽനിന്ന് പുറത്തുകടന്നു് ഹൈപ്പർബോളിക് പാതയിലൂടെ സഞ്ചരിച്ചു ഇതേ രീതിയിൽ ചൊവ്വയുടെ പരിക്രമണപഥത്തിൽ പ്രവേശിക്കും. ഈ സഞ്ചാരത്തിനു് മുന്നൂറു ദിവസം ആണ് കണക്കാക്കിയിരിക്കുന്നത്. ചൊവ്വയുടെ ആകർഷണവലയത്തിൽ പ്രവേശിക്കുന്ന സമയത്ത് ഭൂമിയും ചൊവ്വയും സൂര്യനും തമ്മിൽ ഉള്ള കോണളവ്(Angle) 44 ഡിഗ്രി ആയിരിക്കും. ഈ അവസ്ഥയിൽ ആണ് ഏറ്റവും കുറവ് ദൂരത്തിൽ ഉപഗ്രഹത്തിനു ചൊവ്വയിൽ എത്തിച്ചേരാൻ സാധിക്കുക. 780 ദിവസത്തിൽ ഒരിക്കൽ മാത്രമാണു് ഈ അതിസാമീപ്യാവസ്ഥ സംഭവിക്കുന്നതു്. 2013 നവംബറിൽ സാദ്ധ്യമായിരുന്നില്ലെങ്കിൽ ഇത്തരമൊരു അവസരം പിന്നീട് ലഭിയ്ക്കുക 2016 ജനുവരിയിലും അതുകഴിഞ്ഞ് 2018 മേയിലും മാത്രമാണ്.
ഊർജ്ജമാധ്യമം
ഭൂമിയിൽ ലഭിക്കുന്ന സൗരോർജ്ജത്തിന്റെ ഏകദേശം നാല്പത്തിരണ്ടു ശതമാനം മാത്രമേ ചൊവ്വയിൽ ലഭിക്കുകയുള്ളൂ. 1.8 * 1.4 മീറ്റർ വിസ്തീർണ്ണമുള്ള മൂന്നു സൗരപാനലുകൾ ആണ് ഊർജ്ജാവശ്യങ്ങൾക്കായി മംഗൾ‌യാൻ പര്യവേക്ഷിണിയിൽ ഘടിപ്പിച്ചിട്ടുള്ളതു്. ഇവ ഉപയോഗിച്ച് പരമാവധി 840 വാട്ട് വൈദ്യുതി ഉല്പാദിപ്പിക്കാം. ഈ ഊർജ്ജം ശേഖരിക്കാനായി 36Ah ലിത്തിയം - അയോൺ ബാറ്ററിയും സജ്ജമാക്കിയിട്ടുണ്ടു്.
നാൾവഴി
നിലവിൽ മംഗൾ‌യാൻ ചൊവ്വയുടെ ഭ്രമണപഥത്തിലാണുള്ളത്. സെപ്റ്റംബർ 24 ബുധനാഴ്ച ഇന്ത്യൻ സമയം രാവിലെ 7:17ന് ദൗത്യ പേടകത്തിലെ 440 ന്യൂട്ടൻ ശക്തിയുള്ള എഞ്ചിനായ ലാം (Liquid Apogee Motor (LAM) ജ്വലിപ്പിയ്ക്കുകയുണ്ടായി. ഈ ജ്വലനം 7 :41 വരെ നീണ്ടു നിന്നു. ഈ സമയം മംഗൾയാൻ ചൊവ്വയുടെ നിഴലിലായിരുന്നതിനാൽ സിഗ്നലുകൾ ലഭ്യമായിരുന്നില്ല. ഏതാനും മിനിട്ടുകൾക്ക് ശേഷമാണു 'വിജയകരമായി ഭ്രമണപഥത്തിലെത്തി' എന്നുള്ള സന്ദേശം ഭൂമിയിൽ എത്തിയത്.
2014 ജൂൺ 11
മംഗൾയാന്റെ സഞ്ചാരപഥത്തിലെ ക്രമീകരണം ഐ.എസ്.ആർ.ഒ. വിജയകരമായി നടപ്പാക്കി. പേടകത്തിലെ നാല് ചെറുറോക്കറ്റുകൾ 16 സെക്കൻഡ് ജ്വലിപ്പിച്ചാണ് നിശ്ചിത സഞ്ചാരപഥത്തിലേക്ക് മാറ്റിയത്. ആകെ 680 ദശലക്ഷം കിലോമീറ്റർ സഞ്ചരിക്കേണ്ട പേടകം ഭൂമിയിൽനിന്ന് 460 ദശലക്ഷം കിലോമീറ്റർ സഞ്ചരിച്ചുകഴിഞ്ഞു. നിലവിൽ മംഗൾയാൻ ഒരു മണിക്കൂറിൽ 1,00,800 കിലോമീറ്റർ വേഗതയിലാണ് സഞ്ചരിക്കുന്നത്.
2014 ജൂലൈ 28
ചൊവ്വാ ദൗത്യപേടകം മംഗൾയാൻ 555 മില്യൺ കി. മീറ്റർ പിന്നിട്ടു. സപ്തംബർ 24-ന് ചൊവ്വയുടെ ഭ്രമണപഥത്തിൽ പേടകം എത്തിച്ചേരുമെന്നാണ് വിലയിരുത്തൽ. യാത്രയുടെ തൊണ്ണൂറ് ശതമാനം പിന്നിട്ടതായി ഐ.എസ്.ആർ.ഒ. ചെയർമാൻ കെ. രാധാകൃഷ്ണൻ പറഞ്ഞു.
2014 സെപ്റ്റംബർ 22
ചൊവ്വാ ദൗത്യപേടകം മംഗൾയാൻ ഇന്ത്യൻ സമയം രാവിലെ 9 മണിയോടെ ചൊവ്വയുടെ ഗുരുത്വപ്രഭാവപരിധിയിൽ കടന്നു. യാത്ര പുറപ്പെട്ട് ഭൂമി വിട്ടതിനു ശേഷം പത്തു മാസത്തെ ഇടവേളയ്ക്കു ശേഷം ആദ്യമായി ചൊവ്വാപേടകത്തിന്റെ ലാം എന്ന യന്ത്രം വീണ്ടും പ്രവർത്തിപ്പിച്ച് പരീക്ഷിച്ചു. ഈ യന്ത്രം 4 സെക്കൻഡ് നേരത്തേക്ക് പ്രവർത്തിപ്പിക്കുകയും അടുത്ത ദിവസത്തെ ചൊവ്വാ പരിക്രമണപഥ പ്രവേശനത്തിന് സജ്ജമാക്കുകയും ചെയ്തു. ഇന്ത്യൻ സമയം ഉച്ചക്ക് 2:50-നാണ് ഇതു സംബന്ധിച്ച വിവരം പുറത്തു വന്നത്.
2014 സെപ്റ്റംബർ 23
ദൗത്യ പേടകം ചൊവ്വയുടെ പരിക്രമണപഥത്തിലേയ്ക്കു എത്തിയ്ക്കുന്നതിനുള്ള എഞ്ചിൻ ഇന്ത്യൻ സമയം രാവിലെ 9:47: 32 നു പ്രവർത്തിപ്പിയ്ക്കപ്പെട്ടു. ഇതുവരെ 442 ദശലക്ഷം മൈലുകൾ( 712 ദശലക്ഷം കിലോമീറ്റർ ) പേടകം പിന്നിടുകയുണ്ടായി.
2014 സെപ്റ്റംബർ 24
ദൗത്യ പേടകത്തിലെ 440 ന്യൂട്ടൻ ശക്തിയുള്ള എഞ്ചിനായ ലാം (Liquid Apogee Motor (LAM) ഇന്ത്യൻ സമയം രാവിലെ 7:17 നു ജ്വലിപ്പിയ്ക്കുകയുണ്ടായി. ഈ ജ്വലനം 7 :41 വരെ നീണ്ടു നിന്നു. ഇതോടെ പേടകത്തിന്റെ പ്രവേഗം സെക്കന്റിൽ 5 കി.മീറ്റർ എന്നതിൽ നിന്നും ഇത് 4 .3 കി.മീ/സെക്കൻഡായി കുറഞ്ഞു. ഏതാനും മിനിട്ടുകൾ നീണ്ട ഗ്രഹണത്തിനു ശേഷം ചൊവ്വയുടെ ഭ്രമണപഥത്തിൽ ദൗത്യപേടകം എത്തിചേർന്നതായി ഔദ്യോഗികമായി പ്രഖ്യാപിയ്ക്കപ്പെട്ടു.
2014 സെപ്റ്റംബർ 25
'മംഗൾയാൻ' പകർത്തിയ ആദ്യ ദൃശ്യമായ, ചൊവ്വാപ്രതലത്തിന്റെ ചിത്രം ഐ.എസ്.ആർ.ഒ. പുറത്തുവിട്ടു. 7300 കിലോമീറ്റർ ഉയരെ നിന്നുള്ള ദൃശ്യമായിരുന്നു ഇത്.
2015 ജൂൺ 8
ചൊവ്വാ ഉപരിതലത്തിൽ എത്തിയ ശേഷം ആദ്യമായി 2015 ജൂൺ 8 മുതൽ 22 വരെ 'മംഗൾയാൻ' ഒരു അഗോചരഘട്ടത്തിലെയ്ക്ക് കടന്നു. ഈ ഘട്ടത്തിൽ വാഹനത്തിൽ നിന്നുമുള്ള സന്ദേശങ്ങളെ സൂര്യൻ തടയും. ആയതിനാൽ വാഹനം ഒരു സ്വയംപര്യാപ്ത അവസ്ഥയിൽ ആയിരിക്കും.
2015 ജൂലൈ 14
അഗോചരഘട്ടത്തിന് ശേഷം വാഹനത്തിൽ നിന്നും ആദ്യ ചിത്രം ലഭിച്ചു. പതിനഞ്ചു ദിവസത്തെ ബ്ലാക്ക്ഔട്ടിനു ശേഷവും വാഹനത്തിന്റെ എല്ലാ ഭാഗവും പ്രവർത്തന നിരതം ആണെന്ന് ISRO അറിയിച്ചു.
കൂടുതൽ
വർഗ്ഗം:ഇന്ത്യയുടെ ബഹിരാകാശപദ്ധതികൾ വർഗ്ഗം:ചൊവ്വ
യുടിസി−00:44
യുടിസി-00:44 എന്നത് അന്താരാഷ്ട്രസമയക്രമത്തിൽ നിന്നും 44 മിനിറ്റ് കുറവുള്ള ഒരു തിരിച്ചറിയൽ കോഡാണ്.
മെയ് 1, 1972 വരെ ലൈബീരിയയിൽ യുടിസി−00:44 ഉപയോഗിച്ചിരുന്നു. മൊൺറോവിയ മീൻ സമയം അഥവാ ലൈബീരിയൻ സമയം എന്നായിരുന്നു ഇത് അറിയപ്പെട്ടിരുന്നത്. മാർച്ച് 1, 1919ന് ജിഎംടി−0:44 എന്ന് പുനർനിർവ്വചരിക്കുന്നത് വരെ ജിഎംടി −0h 43m 08s (മൊൺറോവിയയിലെ രേഖാംശം അടിസ്ഥാനമാക്കി) ആയിരുന്നു കൃത്യമായ സമയമേഖല. 1972ൽ ഇത് യുടിസി ആക്കി മാറ്റി.
അവലംബം
വർഗ്ഗം:യുടിസി വ്യതിയാനങ്ങൾ
റോസ് ഗാർഡൻ
ഇതും കാണുക
Garden Roses
പുറം കണ്ണികൾ
വർഗ്ഗം:റോസുകൾ വർഗ്ഗം:വിവിധതരം തോട്ടങ്ങൾ
ഫു സാങ് ദേശീയോദ്യാനം
ഫു സാങ് ദേശീയോദ്യാനം തായ്-ലന്റിലെ വടക്കുഭാഗത്തു സ്ഥിതിചെയ്യുന്നു. ചിയാങ് റായി പ്രവിശ്യയിലെ തിയോങ് ജില്ലയിലും ഫയാവോ പ്രവിശ്യയിലെ ചിയാങ് ഖം, ഫൂ സാങ് ജില്ലകളിലുമായി കിടക്കുന്നു.
വിവരണം
ലാവോസുമായുള്ള തായ്‌ലന്റിന്റെ അതിർത്തിയിലുള്ള വടക്കുതെക്കായി കിടക്കുന്ന ഫി പാൻ നാം പർവ്വത നിരയിൽ ആണ് ഈ ദേശീയോദ്യാനം. ഈ പ്രദേശത്തെ നിരവധി നദികളുടെ കൈവഴികൾ ഈ പർവ്വതനിരകളിൽനിന്നുമാണ് ഉദ്ഭവിക്കുന്നത്. ഈ ഉദ്യാനത്തിൽ സ്റ്റാലക്റ്റൈറ്റ്, സ്റ്റാലക്മൈറ്റ് രൂപങ്ങൾ നിറഞ്ഞ ഗുഹകളുണ്ട്. നാംടോക്ക് വാങ് കയ്യൂ എന്ന് പേരിലുള്ള ചൂടുവെള്ളച്ചാട്ടം ഇവിടെയാണ്.
സസ്യജാലവും ജന്തുജാലവും
അനേകം സ്പീഷിസിൽപ്പെട്ട വൃക്ഷങ്ങൾ ഇവിടെ സംരക്ഷിച്ചിട്ടുണ്ട്. Dipterocarpus obtusifolius, Dipterocarpus alatus, Dipterocarpus turbinatus, Lagerstroemia loudonii, Lagerstroemia calyculata, Lagerstroemia tomentosa, Anisoptera costata, Michelia floribunda, Artocarpus lacucha, Pterocarpus macrocarpus, Afzelia xylocarpa, Xylia xylocarpa, Terminalia bellirica, Tectona grandis, Dillenia pentagyna, Schleichera oleosa, Lithocarpus densiflorus and Irvingia malayana.
അവലംബം
വിവിധയിനം മുയലുകൾ, പറക്കുന്ന ഇന്തൊ-ചൈനീസ് അണ്ണാൻ, കറുത്ത ഭീമനണ്ണാൻ, ജാവാ ചുണ്ടെലിമാൻ, കാട്ടുപൂച്ച എന്നിവയാണ് ഇവിടുത്തെ ജന്തുക്കൾ.
പുറം കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ഓൾഡ് ഹാർബർ, അലാസ്ക
കൊഡിയാക് ഐലൻറ് ബറോയിൽ ഉൾപ്പെട്ട യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ് ഓൾഡ് ഹാർബർ (Nuniaq in Alutiiq). 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 218 ആണ്
പുറത്തേക്കുള്ള കണ്ണികൾ
വർഗ്ഗം:അലാസ്കയിലെ പട്ടണങ്ങൾ
റനിൽ വിക്രമസിംഗെ
ഒരു ശ്രീലങ്കൻ രാഷ്ട്രീയനേതാവാണ് റനിൽ വിക്രമസിംഗെ(ജനനം: 24 മാർച്ച് 1949). മൂന്ന് തവണ ശ്രീലങ്കയുടെ പ്രധാനമന്ത്രി സ്ഥാനത്ത് എത്തിയിട്ടുണ്ട് ഇദ്ദേഹം. 1994 നവംബർ 12 മുതൽ യുണൈറ്റഡ് നാഷണൽ പാർട്ടിയുടെ നേതാവായി സേവനമനുഷ്ഠിച്ചിട്ടുണ്ട്. 1977 ൽ ബിയാഗാമ എന്ന മണ്ഡലത്തിൽ നിന്നും തിരഞ്ഞെടുക്കപ്പെട്ടാണ് ഇദ്ദേഹം ആദ്യമായി പാർലമെന്റിൽ എത്തുന്നത്. 1993 മുതൽ 1994 വരെയും 2001 മുതൽ 2004 വരെയും വിക്രമസിംഗ പ്രധാനമന്ത്രിയായി സേവനമനുഷ്ഠിച്ചിട്ടുണ്ട്. 1994 ലെ പ്രസിഡന്റ് തിരഞ്ഞെടുപ്പിനുള്ള പ്രചാരണ വേളയിൽ ഗാമിനി ദിസനായകയെ വധിച്ചതിനെത്തുടർന്ന് 1994 നവംബറിൽ പാർട്ടി നേതാവായി നിയമിതനായി. 2015 ജനുവരി 8 ന് പ്രസിഡന്റ് മഹീന്ദ രാജപക്സെയെ പരാജയപ്പെടുത്തിയ പ്രസിഡന്റ് മൈത്രിപാല സിരിസേനയാണ് 2015 ജനുവരി 8 ന് വിക്രമസിംഗയെ പ്രധാനമന്ത്രിയായി നിയമിച്ചത്.
ആദ്യകാലജീവിതം, വിദ്യാഭ്യാസം
1949 മാർച്ച് 24 ന് കൊളംബോയിൽ ജനിച്ച റനിൽ വിക്രമസിംഗെ, എസ്മോണ്ട് വിക്രമസിംഗെയുടെയും നളിനി വിക്രമസിംഗെയുടെയും രണ്ടാമത്തെ മകനായിരുന്നു. അദ്ദേഹത്തിന്റെ പിതാവ് ഒരു മുൻ അഭിഭാഷകനായിരുന്നു. പിന്നീട് അദ്ദേഹം ലേക് ഹൗസ് ഗ്രൂപ്പ് എന്ന പത്രകമ്പനി ഏറ്റെടുത്ത് ഒരു മാധ്യമരാജാവ് ആയി.
കൊളംബോയിലെ റോയൽ കോളേജിലാണ് വിക്രമസിംഗെ വിദ്യാഭ്യാസം നേടിയത്. അന്നത്തെ പ്രധാനമന്ത്രി സോളമൻ ബന്ദരനായകയുടെ മകൻ അനുര ബന്ദരനായകയുടെ സഹപാഠിയും സുഹൃത്തും ആയിരുന്നു റനിൽ. വിക്രംസിംഗെ കൊളംബോ കാമ്പസിലെ സിലോൺ സർവകലാശാലയിലെ(ഇന്നത്തെ കൊളംബോ സർവകലാശാല) നിയമ പഠനത്തിന് ചേർന്നു. ബിരുദപഠനത്തിനു ശേഷം ശ്രീലങ്ക ലോ കോളേജിൽ നിയമ പരീക്ഷകൾ പൂർത്തിയാക്കിയ അദ്ദേഹം 1972 ൽ എച്ച്. ഡബ്ല്യു. ജയവർധനയുടെ കീഴിൽ അഭിഭാഷകനായി പ്രാക്റ്റീസ് ചെയ്തു. സമ്പദ്വ്യവസ്ഥ, വിദ്യാഭ്യാസം, മനുഷ്യാവകാശം എന്നിവയിലെ പരിഷ്കാരങ്ങളിൽ ശ്രദ്ധേയമായ സംഭാവനകൾ നൽകിയതിന് 2017 ഫെബ്രുവരി 14 ന് ഓസ്ട്രേലിയയിലെ ഡീക്കിൻ സർവകലാശാലയിൽ നിന്ന് വിക്രമസിംഗയ്ക്ക് ഓണററി ഡോക്ടറേറ്റ് ലഭിച്ചു.
രാഷ്ട്രീയജീവിതം
വിക്രമസിംഗെ യുണൈറ്റഡ് നാഷണൽ പാർട്ടിയിൽ (യുഎൻപി) ചേർന്നു. 1970 കളുടെ മധ്യത്തിൽ കേളാനിയ വോട്ടർമാരുടെ മുഖ്യ സംഘാടകനായി നിയമിതനായ അദ്ദേഹം പിന്നീട് 1977 ലെ പാർലമെന്റ് തെരഞ്ഞെടുപ്പിൽ ബിയാഗാമയിലെ മുഖ്യ സംഘാടകനായി നിയമിതനായി. ഇവിടെ നിന്ന് തെരഞ്ഞെടുപ്പിൽ വിജയിച്ച് അദ്ദേഹം പാർലമെന്റിൽ എത്തി. ജെ. ആർ. ജയവർധനയുടെ പുതിയ സർക്കാരിൽ വിദേശകാര്യ ഉപമന്ത്രിയായി നിയമിതനായ അദ്ദേഹം താമസിയാതെ യുവജനകാര്യ, തൊഴിൽ മന്ത്രി സ്ഥാനത്തേക്ക് സ്ഥാനക്കയറ്റം നേടി. ഈ നിയമനത്തോടെ അദ്ദേഹം ശ്രീലങ്കയിലെ ഏറ്റവും പ്രായം കുറഞ്ഞ കാബിനറ്റ് മന്ത്രിയായി. പിന്നീട് വിക്രമസിംഗെ വിദ്യാഭ്യാസ മന്ത്രിയായി.
1989 ൽ അദ്ദേഹത്തെ സഭാ നേതാവായി നിയമിച്ചു. പ്രസിഡന്റ് രണസിംഗ പ്രേമദാസയെ തമിഴ് പുലികൾ വധിച്ചതിനെ തുടർന്ന് ഡി. ബി. വിജേതുങ്കയെ ആക്ടിംഗ് പ്രസിഡന്റാകുകയും 1993 മെയ് 7 ന് വിക്രമസിംഗെ പ്രധാനമന്ത്രിയായി സത്യപ്രതിജ്ഞ ചെയ്യുകയും ചെയ്തു. ഈ കാലഘട്ടത്തിൽ ശ്രദ്ധേയമായ സാമ്പത്തിക പരിവർത്തനത്തിലൂടെ രാജ്യത്തെ മുന്നോട്ട് നയിക്കുകയുണ്ടായി. പൊതുവേ ഈ പരിഷ്ക്കാരങ്ങൾക്ക് ബിസിനസ്സ് സമൂഹത്തിന്റെ പിന്തുണയുമുണ്ടായിരുന്നു.
1994 ലെ പാർലമെന്റ് തെരഞ്ഞെടുപ്പിൽ യുഎൻപി ചന്ദ്രിക ബന്ദരനായക കുമാരതുംഗയുടെ പീപ്പിൾസ് അലയൻസ് പാർട്ടിയോട് പരാജയപ്പെട്ടു, കുമാരതുംഗ രാജ്യത്തിന്റെ പ്രധാനമന്ത്രിയായി നിയമിക്കപ്പെട്ടു.
റോളണ്ട് പാട്ടീലോ
ഒരു അമേരിക്കൻ മെഡിക്കൽ ഡോക്ടറും ഗവേഷകനുമാണ് റോളണ്ട് പാട്ടീലോ. ഹിലാ ലൈനിലെ കോശങ്ങളുമായുള്ള പങ്കാളിത്തത്തിനും കോശങ്ങൾ സംസ്കരിച്ച ഹെൻറിറ്റ ലാക്സിന്റെ കുടുംബവുമായുള്ള ബന്ധത്തിനും പേരുകേട്ടതാണ്.
ജീവചരിത്രം
1930-കളിൽ ഒരു കമ്മാരന്റെ മകനായി റെയിൽവേ തൊഴിലാളിയായി ലൂസിയാനയിൽ വേർതിരിക്കപ്പെട്ട പട്ടണത്തിലാണ് പാറ്റിലോ വളർന്നത്. ലൂസിയാനയിലെ സേവ്യർ സർവ്വകലാശാലയിൽ നിന്ന് ബാച്ചിലേഴ്സ് ബിരുദം നേടിയ അദ്ദേഹം സെന്റ് ലൂയിസ് യൂണിവേഴ്സിറ്റിയിൽ മെഡിക്കൽ സ്കൂളിൽ ചേരാൻ സ്കോളർഷിപ്പ് നേടി. അവിടെ എഡ്വേർഡ് അഡൽബെർട്ട് ഡോസിയുടെയും ജോർജ്ജ് ഗീയുടെയും കീഴിൽ പഠിച്ചു
റനിൽ വിക്രമസിംഗെ
രാഷ്ട്രീയജീവിതം
2001 ലെ പാർലമെന്റ് പൊതുതെരഞ്ഞെടുപ്പിൽ റനിൽ വിക്രമസിംഗെയുടെ നേതൃത്വത്തിൽ യുഎൻഎഫ് 109 സീറ്റുകൾ നേടി. പിഎയ്ക്ക് 77 സീറ്റുകൾ മാത്രമേ നേടാനായുള്ളൂ. തൽഫലമായി, ഒരു പുതിയ യുഎൻഎഫ് സർക്കാർ രൂപീകരിക്കാൻ അദ്ദേഹത്തിന് കഴിഞ്ഞു. 2001 ഡിസംബർ 9 ന് ശ്രീലങ്കയുടെ പതിനേഴാമത്തെ പ്രധാനമന്ത്രിയായി സത്യപ്രതിജ്ഞ ചെയ്തു.
2004 ഏപ്രിൽ 2 ന് നടന്ന പാർലമെൻറ് തെരഞ്ഞെടുപ്പിൽ റനിൽ വിക്രമസിംഗെയുടെ യുഎൻഎഫിന് അധികാരം നഷ്ടപ്പെട്ടു. 2015 വരെ അദ്ദേഹം പ്രതിപക്ഷ നേതാവ് സ്ഥാനത്ത് തുടർന്നു.
2015 ലെ രാഷ്ട്രപതി തെരഞ്ഞെടുപ്പിന്റെ യുണൈറ്റഡ് നാഷണൽ പാർട്ടിയുടെ നേതൃത്വത്തിലുള്ള പൊതു സ്ഥാനാർത്ഥി മൈത്രിപാല സിരിസേന 51.28 ശതമാനം വോട്ടുകൾ നേടി. 100 ദിവസത്തെ പ്രോഗ്രാം പ്ലാനിന് പ്രധാനമന്ത്രിയായി വിക്രമസിംഗെയെ നിയമിച്ചു. ഇതോടെ മൂന്നാം തവണ വിക്രമസിംഗെ ശ്രീലങ്കയുടെ പ്രധാനമന്ത്രിയായി.
ഐക്യ സർക്കാരിൽ നിന്ന് യുണൈറ്റഡ് പീപ്പിൾസ് ഫ്രീഡം അലയൻസ് പിന്മാറിയതിനെത്തുടർന്ന് 2018 ഒക്ടോബർ 26 ന് വൈകുന്നേരം പ്രസിഡന്റ് മൈത്രിപാല സിരിസേന മഹീന്ദ രാജപക്സെയെ പ്രധാനമന്ത്രിയായി നിയമിച്ചു. റനിൽ വിക്രമസിംഗെയെ സ്ഥാനത്തു നിന്ന് നീക്കിയതായും അദ്ദേഹം അറിയിച്ചു. ഈ നടപടി ഭരണഘടനാ വിരുദ്ധമാണെന്ന് പറഞ്ഞ വിക്രമസിംഗെ പുറത്താക്കൽ അംഗീകരിക്കാൻ വിസമ്മതിച്ചു. സുപ്രീംകോടതിയുടെയും അപ്പീൽ കോടതിയുടെയും വിധിന്യായങ്ങളെത്തുടർന്ന് രാജപക്സെ പിന്മാറി. വിക്രമസിംഗെയെ 2018 ഡിസംബർ 16 ന് പ്രധാനമന്ത്രിയിൽ വീണ്ടും നിയമിച്ചു.
രാഷ്ട്രപതി തെരഞ്ഞെടുപ്പിൽ ഭരണകക്ഷിയുടെ സ്ഥാനാർത്ഥിയായിരുന്ന സജിത് പ്രേമദാസ, ഗോതബയ രാജപക്സെയോട് പരാജയപ്പെട്ടതിനെ തുടർന്ന് വിക്രമസിംഗെ പ്രധാനമന്ത്രിപദം രാജിവച്ചു. പാർലമെന്റിൽ തന്റെ സർക്കാരിന് ഇപ്പോഴും ഭൂരിപക്ഷമുണ്ടെങ്കിലും രാഷ്ട്രപതി തെരഞ്ഞെടുപ്പിൽ രാജപക്സെ നേടിയ ജനവിധിയെ മാനിച്ച് സ്ഥാനമൊഴിയാൻ തീരുമാനിച്ചതായി അദ്ദേഹം പറഞ്ഞു.
വ്യക്തിജീവിതം
1994 ൽ ഒരു ഇംഗ്ലീഷ് പ്രൊഫസർ ആയ മൈത്രി വിക്രമസിംഗെയെ വിവാഹം കഴിച്ചു. തന്റെ സ്വകാര്യജീവിതത്തെ രാഷ്ട്രീയത്തിൽ നിന്ന് മാറ്റി നിർത്താൻ വിക്രമസിംഗ എപ്പോഴും ശ്രമിച്ചിരുന്നു. അദ്ദേഹത്തിന്റെ വ്യക്തിജീവിതം വളരെ അപൂർവമായി മാത്രമേ ചർച്ച ചെയ്യപ്പെടാറുള്ളൂ. 2015 ൽ പ്രധാനമന്ത്രിയായി വിക്രമസിംഗെ വീണ്ടും തെരഞ്ഞെടുക്കപ്പെടുന്നതുവരെ മൈത്രി വിക്രമസിംഗെ രാഷ്ട്രീയ ശ്രദ്ധ പിടിച്ചുപറ്റി.
വിക്രമസിംഗെയുടെ കുടുംബത്തിലെ നിരവധി അംഗങ്ങൾ നിലവിൽ സർക്കാരിൽ സജീവമാണ്. പ്രതിരോധ മന്ത്രി റുവാൻ വിജേവർധന, വിദേശകാര്യ സഹമന്ത്രി വസന്ത സേനനായക, യുണൈറ്റഡ് കിംഗ്ഡത്തിലെ ശ്രീലങ്കൻ ഹൈക്കമ്മീഷണർ അമരി വിജേവർദ്ധനെ തുടങ്ങിയവർ അദ്ദേഹത്തിന്റെ അടുത്ത ബന്ധുക്കളാണ്.
പാമ്പാക്കുട ബ്ലോക്ക് പഞ്ചായത്ത്
ഗ്രാമപഞ്ചായത്തുകൾ
പാമ്പാക്കുട ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
വിലാസം
പാമ്പാക്കുട ബ്ളോക്ക് പഞ്ചായത്ത് അഞ്ചൽപ്പെട്ടി-686667 ഫോൺ : 0485-2272282 ഇമെയിൽ : bdopampakuda@yahoo.in
മായാ ദേവി ക്ഷേത്രം
മായാ ദേവി ക്ഷേത്രം നേപ്പാളിലെ യുനെസ്കോ ലോക പൈതൃക സൈറ്റായ ലുംബിനിയിൽ സ്ഥിതി ചെയ്യുന്ന ഒരു പുരാതന ബുദ്ധ ക്ഷേത്രമാണ്. ഗൗതമ ബുദ്ധന്റെ ജന്മസ്ഥലമായി പരമ്പരാഗതമായി കണക്കാക്കപ്പെടുന്ന ലുംബിനിയിലെ പ്രധാന ക്ഷേത്രമാണിത്. ഒരു പവിത്രമായ കുളത്തിനും (പുഷ്കർണി എന്നറിയപ്പെടുന്നു) പവിത്ര ഉദ്യാനത്തിനും സമീപത്തായാണ് ക്ഷേത്രം നിലകൊള്ളുന്നത്. ഈ സ്ഥലത്തെ പുരാവസ്തു അവശിഷ്ടങ്ങൾ മുമ്പ് അശോക ചക്രവർത്തി നിർമ്മിച്ച BCE മൂന്നാം നൂറ്റാണ്ടിലെ ഇഷ്ടികയാൽ നിർമ്മിക്കപ്പെട്ട കെട്ടിടങ്ങളുടേതാണ്. 2013 ൽ BCE ആറാം നൂറ്റാണ്ടിലെ ഒരു മരംകൊണ്ടുള്ള ആരാധനാലയം ഇവിടെ കണ്ടെത്തി.
ആധിപത്യം
ശ്രീകുമാരൻ തമ്പി സംവിധാനം ചെയ്ത് 1983-ൽ പുറത്തിറങ്ങിയ മലയാള ചലച്ചിത്രമാണ് ആധിപത്യം പ്രേം നസീർ, മധു, ലക്ഷ്മി, നെടുമുടി വേണു തുടങ്ങിയവർ അഭിനയിച്ച ഈ ചിത്രം സൌപർണ്ണിക ആർട്സ് നിർമ്മിച്ചതാണ്. ശ്രീകുമാരൻ തമ്പി എഴുതിയ വരികൾക്ക് ശ്യാം സംഗീതസംവിധാനം നിർവഹിച്ചു
കഥാംശം
പോലീസ് ഓഫീസർ രവീന്ദ്രനും(പ്രേംനസീർ) ഭാര്യ വിലാസിനിയും(ലക്ഷ്മി) കോടീശ്വരനായ അവളുടെ അച്ഛൻ മേനോന്റെ(ബാലൻ. കെ. നായർ)  വസതിയിലാണ് താമസം, പക്ഷേ ഈ ആർഭാടങ്ങളോട് അയാൾക്ക് താത്പര്യമില്ല. തന്റെ ജോലിയിലാണ് അയാളുടെ ശ്രദ്ധ. അതുകൊണ്ട് തന്നെ അച്ഛനും ഭർത്താവിനുമിടയിൽ വിലാസിനി ഞരുങ്ങുന്നു. സുലൈമാനും(മധു) ആമിനയും(കെ.ആർ. വിജയ)  ജോലി അന്വേഷിച്ച് ആ നഗരത്തിലെത്തുന്നു. ഉഡായിപ്പുകാരനായ കുഞ്ഞിരാമനാണ്(കുതിരവട്ടം പപ്പു) അയാളെ അങ്ങോട്ട് കൊണ്ടുവരുന്നത്. അയാൾ രവീന്ദ്രൻ വഴി കമ്പനിയിൽ ഡ്രൈവർ ആകുന്നു. മേനോന്റെ പാർട്ട്ണർ രാജേന്ദ്രനു(ടി.ജി. രവി) പല കള്ളക്കടത്തും ഉണ്ടെന്ന് എസ് ഐ അറിയുന്നു. അതിൽ ഒരാളായ ആന്റണിയെ(നെടുമുടി വേണു) കയ്യിലെടുത്ത് കാര്യങ്ങൾ മനസ്സിലാക്കുന്നു. സുലൈമാന്റെ ഭാര്യ എസ് ഐ യുടെ നാട്ടുകാരനാണ്. അവരെ പറ്റി രാജേന്ദ്രൻ അപവാദം പ്രചരിപ്പിക്കുന്നു. സുലൈമാന്റെ മകൾക്ക് അസുഖം ആകുന്നു. എസ് ഐ സഹായിക്കുന്നു. കുട്ടി മരിക്കുന്നു. സുലൈമാനും ഭാര്യയും ആ നാട്ടി നിന്നും പോകുന്നു. മേനോന്റെ മകൻ ആണെന്ന് അവകാശപ്പെട്ട് മോഹൻ(മോഹൻ ലാൽ) വരുന്നു. കാശുവാങ്ങൗന്നു. മേനോനു രാജേന്ദ്രന്റെ കള്ളത്തരങ്ങൾ മനസ്സിലാകുന്നു. രാജേന്ദ്രൻ അയാളെ കൊല്ലുന്നു. മോഹൻ തിരിച്ചും കൊല്ലുന്നു. പോലീസ് അവരെ അറസ്റ്റ് ചെയ്യുന്നു.
ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഈണം :ശ്യാം
പുറത്തേക്കുള്ള കണ്ണികൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:തമ്പി-ശ്യാം ഗാനങ്ങൾ വർഗ്ഗം:നസീർ- ലക്ഷ്മി ജോഡി
ആയഹുസ്കാ
ആമസോൺ വനാന്തരങ്ങളിലെ ഗോത്ര വർഗ്ഗക്കാരുടെ ഇടയിൽ പ്രചാരമുള്ള ഒരു മാനസികോത്തേജക പച്ചമരുന്നാണ് ആയുഹുസ്ക. ഇതിനെ യാഹേ എന്നും വിളിക്കുന്നു. ഇതുണ്ടാക്കുന്നത് ബനിസ്റ്ററിയോസ് കാപ്പി (eng: Banisteriopsis caapi) എന്ന ചെടിയുടെ വള്ളിയും ഡൈമീതേൽറ്റ്രിപ്റ്റാമിൻ (eng:dimethyltryptamine) അടങ്ങുന്ന ചില ചെടികളുടെ ഇലയും കൂടി ഇട്ട് തിളപ്പിച്ചാണ്. ഈ പാനീയം രോഗശമനത്തിനും, ആത്മീയ ഉത്തേജനത്തിനും ഉപയോഗിക്കപ്പെടുന്നു. ഷമാൻ എന്ന് വിളിക്കുന്ന ഗോത്രവർഗ്ഗ മന്ത്രവാദികളുടെ മേൽനോട്ട്ത്തിലാണ് ആയുഹുസ്കാ ചികിൽസ നടത്തുന്നത്. ആയഹുസ്ക കഴിക്കുന്നവർ ഒരു വ്യത്യസ്ത ബോധമണ്ഡലാവസ്ഥയിൽ പ്രവേശിക്കയും ആ അവസ്ഥയിൽ പലവിധമായ ആത്മീയ തിരിച്ചറിവുകൾ ഉണ്ടാവുന്നതായും അനുഭവസ്ഥർ പറയുന്നു
അവലംബങ്ങൾ
വർഗ്ഗം:പാനീയങ്ങൾ
ന്യൂട്ട്
കണ്ടാൽ പല്ലികളെ പോലെ ഇരിക്കുന്ന ഒരിനം ഉഭയജീവിയാണു ന്യൂട്ട്. ഉഭയജീവികളെ ലിസ്അംഫീബിയ എന്ന സബ്ക്ലാസിൽ ആണ് ഉൾപ്പെടുത്തിയിരിക്കുന്നത്.ഇവയിൽ കോടെറ്റ (Caudata)എന്ന വിഭാഗത്തിൽപ്പെടുന്നവയാണ് സലമാണ്ടറുകളും ന്യൂട്ടുകളും. എല്ലാ സലമാണ്ടറുകളും ന്യൂട്ട് അല്ല. അവയുടെ ഉപകുടുംബമായ പ്ലൂറോഡിലെനെ Pleurodelinae യിലാണ് ന്യൂട്ടുകൾ ഉൾപ്പെടുന്നത്.
കോടെറ്റ എന്ന വിഭാഗത്തിൽ ഇന്ത്യയിൽ കാണപ്പെടുന്ന ഒരേ ഒരു ജീവിയാണ് ഹിമാലയൻ ന്യൂട്ട്(Tylototriton verrucosus)
ചെറുവലത്ത് ചാത്തു നായർ
മലയാളത്തിലെ ആദ്യ കാല നോവലുകളിലൊന്നായ മീനാക്ഷിയുടെ രചയിതാവാണ് ചെറുവലത്ത് ചാത്തു നായർ.
ജീവിതരേഖ
കോഴിക്കോട് തിക്കോടി പഞ്ചായത്തിലെ പള്ളിക്കരയിൽ ഒരു ഭൂകുടുംബത്തിൽ ജനിച്ചു. ഉന്നതവിദ്യാഭ്യാസം നേടി കോഴിക്കോട് ബി.ഇ.എം സ്‌കൂളിൽ സംസ്‌കൃതാധ്യാപകനായി. 1890 ൽ മീനാക്ഷി നോവൽപ്രസിദ്ധീകരിച്ചു. ഇതിന്റെ രചനയെത്തുടർന്ന് ചാത്തുനായർക്ക് സമുദായത്തിൽ നിന്നുതന്നെ ശക്തമായ എതിർപ്പുകളും വിമർശനങ്ങളും നേരിടേണ്ടിവന്നു. വടക്കേ മലബാറിലെ സവർണ സമുദായ വനിതകൾ കോരപ്പുഴ കടന്ന് തെക്കോട്ട് വരാൻ പാടില്ലെന്ന് നിബന്ധനയുണ്ടായിരുന്ന അക്കാലത്ത് ഭാര്യയെ കോഴിക്കോട്ട് താൻ ജോലി ചെയ്യുന്ന വിദ്യാലയത്തിനു സമീപം കൊണ്ടു വന്നു താമസിപ്പിച്ചതിന് ചാത്തുനായർക്കും ഭാര്യ കാരയാട് അംശത്തിലെ വേട്ടിയോട്ട് തറവാട്ടിലെ മാതുഅമ്മയ്ക്കും സമുദായത്തിൽ നിന്ന് ഭ്രഷ്ട് കൽപ്പിച്ചു.
മീനാക്ഷി
സവർണരായ സ്ത്രീകളിൽ ഉന്നതവിദ്യാഭ്യാസത്തിന്റെ ആവശ്യകത ഊന്നി പറയുകയും 19ാം നൂറ്റാണ്ടിൽ നടമാടിയ അനാചാരങ്ങളെയും ഉച്ചനീചത്വങ്ങളെയും വിമർശിക്കുകയും ചെയ്യുന്നതാണീ ഈ രചന. 18ാം നൂറ്റാണ്ടിൽ മലബാറിലെ ദായക്രമങ്ങളിലേക്കും ആചാരാനുഷ്ഠാന രീതികളിലേക്കും സാമൂഹിക സാമ്പത്തിക സ്ഥിതിഗതിയിലേക്കും മാമൂലുകളിൽനിന്ന് കുതറിമാറി ആധുനികതയിലേക്ക് നീങ്ങിക്കൊണ്ടിരിക്കുന്ന ജനത നേരിടുന്ന പ്രതിസന്ധികളിലേക്കും അനുഭവിക്കുന്ന ഭയവിഹ്വലതകളുമാണ്ഈ നോവലിന്റെ ഉള്ളടക്കം.
വിലയിരുത്തലുകളും വിമർശനങ്ങളും
"മീനാക്ഷി അതിന്റെ സ്വരൂപം മുതലായവകൊണ്ടും പ്രധാനപ്പെട്ട പ്രകൃതങ്ങൾ കൊണ്ടും അടുത്ത പൂർവഗ്രന്ഥമായ ഇന്ദുലേഖയോട് എത്രയും അനുരൂപമായിരിക്കുന്നുവെങ്കിലും കഥയ്ക്ക് പ്രത്യക്ഷമായ പ്രത്യേകതയുള്ളതായി കാണുന്നുവെങ്കിൽ ചാത്തുനായർ അവർകളുടെ വാസനയെ വളരെ പ്രശംസിക്കേണ്ടിയിരിക്കുന്നു". എന്നാണ് മലയാള മനോരമയുടെ സ്ഥാപക പത്രാധിപർ കണ്ടത്തിൽ വറുഗീസ് മാപ്പിള അഭിപ്രായപ്പെട്ടിട്ടുള്ളത്. പക്ഷേ ഈ കൃതി ഇന്ദുലേഖയുടെ നിർജ്ജീവമായ ഒരനുകരണമെന്നാണ് മഹാകവി ഉള്ളൂരിന്റെ വിലയിരുത്തൽ.
അവലംബം
വർഗ്ഗം:മലയാള നോവലെഴുത്തുകാർ
നജീം അർഷാദ്
മലയാളം, തമിഴ്, ഹിന്ദി ചലച്ചിത്ര മേഖലയിൽ പ്രവർത്തിക്കുന്ന പിന്നണി ഗായകനും സംഗീത സംവിധായകനുമാണ് നജിം അർഷാദ് (ജനനം: 8 ജൂൺ 1986). 2007 ൽ ഐഡിയ സ്റ്റാർ സിംഗർ എന്ന റിയാലിറ്റി ഷോ വിജയിയായിരുന്നു നജീം. സ്വാതി തിരുനാൾ കോളേജ് ഓഫ് മ്യൂസിക്കിൽ പഠിച്ച അദ്ദേഹം സംഗീതത്തിൽ ബിരുദവും ബിരുദാനന്തര ബിരുദവും നേടിയിട്ടുണ്ട്. ബാച്ചിലർ ഓഫ് പെർഫോമിംഗ് ആർട്‌സിൽ കേരള സർവകലാശാലയുടെ റാങ്ക് ഹോൾഡറായിരുന്നു. തന്റെ സ്കൂൾ കാലഘട്ടത്തിൽ ജില്ലാ, ഉപജില്ലാ തലങ്ങളിൽ 13 തവണ കലാപ്രതിഭ കിരീടം നേടിയിട്ടുണ്ട്. 2020-ൽ കെട്ട്യോളാണെന്റെ മാലാഖ എന്ന സിനിമയിലെ ആത്മാവിലെ ആഴങ്ങളിൽ എന്ന ഗാനത്തിലൂടെ മികച്ച പിന്നണി ഗായകനുള്ള കേരള സംസ്ഥാന ചലച്ചിത്ര അവാർഡിന് അർഹനായി.
സ്വകാര്യ ജീവിതം
സെൻട്രൽ വിജിലൻസ് കമ്മീഷന്റെ അഡ്മിനിസ്ട്രേറ്റീവ് ഓഫീസർ സ്ഥാനത്ത് നിന്ന് വിരമിച്ച ഷാഹുൽ ഹമീദിന്റെയും (തിരുമല ഷാഹുൽ) സംഗീത അദ്ധ്യാപികയായ റെഹ്മയുടെയും മകനായി ജനനം. ഡോ. അജിം ഷാദ്, സജിം എന്നീ രണ്ട് മൂത്ത സഹോദരന്മാരുണ്ട്. 2015 സെപ്റ്റംബർ 13 ന് അദ്ദേഹം പുനലൂർ കാരിയായ തസ്നി താഹയെ (കിക്കി) വിവാഹം കഴിച്ചു, 2019 ഏപ്രിൽ 21 ന് ദമ്പതികൾക്ക് ഇൽഹാൻ അർഷക് (ഇല്ലു) എന്നൊരു മകനുണ്ടായി.
പുറം കണ്ണികൾ
വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1986-ൽ ജനിച്ചവർ
വത്താമു മറൈൻ ദേശീയോദ്യാനം
വത്താമു മറൈൻ ദേശീയോദ്യാനം കെനിയയിലാണ് സ്ഥിതിചെയ്യുന്നത്. 1968 ൽ സ്ഥാപിതമായ ഇത് കെനിയയുടെ ആദ്യത്തെ സമുദ്ര ഉദ്യാനമായിരുന്നു. കെനിയയിലെ രണ്ടാമത്തെ വലിയ നഗരമായ മൊംബാസ യിൽ നിന്ന് 90 മൈൽ (140 കിലോമീറ്റർ) വടക്കായാണ് ഇതു സ്ഥിതി ചെയ്യുന്നത്. ഇവിടുത്തെ പവിഴപ്പുറ്റുകൾ തീരത്തു നിന്ന് 300 മീറ്റർ (980 അടി) നീളമുള്ളവയും 600 തരം മൽസ്യങ്ങൾ, 110 തരം സ്റ്റോൺ പവിഴപ്പുറ്റുകൾ, അസംഖ്യം അകശേരുകികൾ, കവച ജന്തു വർഗ്ഗങ്ങൾ, നത്തയ്ക്കകൾ എന്നിവയുടെ വാസസ്ഥലമാണ്. ജലത്തിൻറെ താപനില ജൂൺ മുതൽ നവംബർ വരെയുള്ള മാസങ്ങളിൽ താപനില 20 ഡിഗ്രി സെൽഷ്യസിനും ഡിസംബർ മുതൽ മെയ് വരെ 30 ഡിഗ്രി സെൽഷ്യസിനും ഇടയിലായി വ്യത്യാസപ്പെട്ടിരിക്കുന്നു. 1979 ൽ ഈ ദേശീയോദ്യാനം ഒരു ജൈവ സംരക്ഷണ മേഖലയായി പ്രഖ്യാപിച്ചു.
അവലംബം
വർഗ്ഗം:കെനിയയിലെ ദേശീയോദ്യാനങ്ങൾ
സ്വത്തവകാശം
വ്യക്തികളുടെ സ്വത്തുക്കൾ സംബന്ധിച്ച മനുഷ്യാവകാശമാണ് സ്വത്തവകാശം.
സ്വത്തവകാശം അന്താരാഷ്ട്ര മനുഷ്യാവകാശ പ്രഖ്യാപനത്തിന്റെ ആർട്ടിക്കിൾ 17 ൽ അംഗീകരിച്ചിട്ടുണ്ട്, എന്നാൽ ഇത് പൗര-രാഷ്ട്രീയ അവകാശങ്ങൾക്കായുള്ള അന്താരാഷ്ട്ര ഉടമ്പടിയിലോ (International Covenant on Civil and Political Rights) സാമ്പത്തിക, സാമൂഹിക, സാംസ്കാരിക അവകാശങ്ങൾക്കായുള്ള അന്താരാഷ്ട്ര ഉടമ്പടിയിലോ ( International Covenant on Economic, Social and Cultural Rights) അംഗീകരിച്ചിട്ടില്ല. മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷൻ, പ്രോട്ടോക്കോൾ 1, ആർട്ടിക്കിൾ 1 ൽ, സ്വാഭാവികവും നിയമപരവുമായ വ്യക്തികൾക്ക് “പൊതു താൽപ്പര്യത്തിന് വിധേയമായി അല്ലെങ്കിൽ നികുതി അടയ്ക്കൽ സുരക്ഷിതമാക്കുന്നതിന്” വിധേയമായി “തന്റെ സ്വത്തുക്കൾ സമാധാനപരമായി ആസ്വദിക്കാനുള്ള” അവകാശം അംഗീകരിക്കുന്നു.
ആഫ്രിക്ക
ആർട്ടിക്കിൾ 14 ൽ ആഫ്രിക്കൻ ചാർട്ടർ ഓൺ ഹ്യൂമൻ ആൻഡ് പീപ്പിൾസ് റൈറ്റ്സ് (ACHPR) സ്വത്തവകാശത്തെ ഏറ്റവും വ്യക്തമായി സൂചിപ്പിക്കുന്നു: സ്വത്തവകാശം ഉറപ്പുനൽകുന്നു. പൊതു ആവശ്യങ്ങൾക്കായോ സമൂഹത്തിന്റെ പൊതുതാൽ‌പര്യത്തിനായോ ഉചിതമായ നിയമങ്ങളുടെ വ്യവസ്ഥകൾ‌ക്കനുസൃതമായോ മാത്രമേ സ്വത്ത് കൈയേറ്റം ചെയ്യപ്പെടൂ.
അവലംബം
വർഗ്ഗം:മനുഷ്യാവകാശം
സഫോവു
ആഫ്രിക്ക സ്വദേശിയായ ഒരു ഫലവൃക്ഷമാണ് '''സഫോവു. ശാസ്ത്രീയനാമം (ഡാക്രിയോഡ്സ് എഡുലിസ്) ചിലപ്പോൾ ( കാമറൂൺ ), അറ്റംഗ ( ഇക്വറ്റോറിയൽ ഗ്വിനിയ, ഗാബൺ ), ഉബെ ( നൈജീരിയ ), ആഫ്രിക്കൻ പിയർ, ബുഷ് പിയർ, ആഫ്രിക്കൻ പ്ലം, നസഫു, ബുഷ് ബട്ടർ ട്രീ, അല്ലെങ്കിൽ ബട്ടർഫ്രൂട്ട് എന്നെല്ലാം ഇതിനു പേരുണ്ട്'''.
ആവാസ വ്യവസ്ഥകളും ശ്രേണികളും
തണൽ ഉള്ളതും ഈർപ്പമുള്ളതുമായ ഉഷ്ണമേഖലാ വനമാണ് ഡി. എഡുലിസിന്റെ (സഫാവുവിന്റെ) മുൻഗണന. എന്നിരുന്നാലും, മണ്ണിന്റെ തരം, ഈർപ്പം, താപനില, ദിവസ ദൈർഘ്യം എന്നിവയിലെ വ്യത്യാസങ്ങളുമായി ഇത് നന്നായി പൊരുത്തപ്പെടുന്നു. തെക്ക് അംഗോള, നൈജീരിയ, പടിഞ്ഞാറ് സിയറ ലിയോൺ, കിഴക്ക് ഉഗാണ്ട എന്നിവിടങ്ങളിൽ നിന്ന് പ്രകൃതിദത്ത ശ്രേണി വ്യാപിച്ചിരിക്കുന്നു. മലേഷ്യയിലും ഇത് കൃഷി ചെയ്യുന്നു. ഓടലെണ്ണ
ഉപയോഗങ്ങൾ
പോഷകാഹാരം മെച്ചപ്പെടുത്തുന്നതിനും ഭക്ഷ്യസുരക്ഷ ഉയർത്തുന്നതിനും ഗ്രാമവികസനം വളർത്തുന്നതിനും സുസ്ഥിര ലാൻഡ്‌കെയറിനെ പിന്തുണയ്ക്കുന്നതിനും സഫോവുവിന് കഴിവുണ്ട്.
ഫലം
സഫോവുവിന്റെ പ്രധാന ഉപയോഗം അതിന്റെ പഴമാണ്, ഇത് അസംസ്കൃതമായോ ഉപ്പ് വെള്ളത്തിൽ വേവിച്ചോ വറുത്തതോ കഴിക്കാം. ഫലം വേവിച്ച കാമ്പിനു വെണ്ണ സമാനമായ ഒരു ഘടന ഉണ്ട്. പൾപ്പിൽ 48% എണ്ണ അടങ്ങിയിരിക്കുന്നു, ഒരു തോട്ടത്തിന് ഹെക്ടറിന് 7-8 ടൺ എണ്ണ ഉത്പാദിപ്പിക്കാൻ കഴിയും. ആപ്പിൾ, പേര, തുടങ്ങിയ പഴങ്ങളുമായി താരതമ്യപ്പെടുത്തുമ്പോൾ ഈ പഴത്തിലെ കൊഴുപ്പിന്റെ അളവ് വളരെ കൂടുതലാണ്. വിറ്റാമിനുകളും ധാരാളം അടങ്ങിയിട്ടുണ്ട്. ആടുവളർത്തലിനു ​​കാലിത്തീറ്റയായി കാമ്പ് ഉപയോഗിക്കാൻ കഴിയും. പൂക്കൾ തേനീച്ചകൃഷിയിൽ ഉപയോഗപ്രദമാണ്.
തടി
സഫോവുവിന്റെ തടികൾ ഇലാസ്റ്റികതയുള്ള, ഗ്രേ-വൈറ്റ് മുതൽ പിങ്ക് കലർന്നനിറമുള്ളതാണ്. ഉപകരണങ്ങൾക്ക് കൈപിടി ഉണ്ടാക്കാനും മറ്റ് മരപ്പണികൾക്കും  അനുയോജ്യമാണ്.
വിത്ത്
കാർബോഹൈഡ്രേറ്റ്, പ്രോട്ടീൻ, നാരുകൾ, പൊട്ടാസ്യം, കാൽസ്യം, മഗ്നീഷ്യം, ഫോസ്ഫറസ് എന്നിവവ്യത്യസ്ത അനുപാതത്തിൽ സഫോവുവിന്റെ വിത്തിൽ അടങ്ങിയിട്ടുണ്ട്. അവശ്യ അമിനോ ആസിഡുകളായ ലൈസിൻ, ഫെനിലലാനൈൻ, ല്യൂസിൻ, ഐസോലൂസിൻ എന്നിവയും ധാരാളം അടങ്ങിയിട്ടുണ്ട്. പാൽമിറ്റിക് ആസിഡുകൾ, ഒലിയിക് ആസിഡുകൾ, ലിനോലെയിക് ആസിഡുകൾ എന്നിവ പോലുള്ള ഫാറ്റി ആസിഡുകൾ ഇതിൽ അടങ്ങിയിട്ടുണ്ട്. വ്യാവസായിക താൽപ്പര്യത്തിന്റെ വിലയേറിയ പ്രവർത്തന ഗുണങ്ങൾ വിത്തിന് ഉണ്ടെന്ന് ഫിസിയോകെമിക്കൽ വിശകലനം അഭിപ്രായപ്പെടുന്നു. പ്രധാനപ്പെട്ട പ്രകൃതിദത്ത ഉൽ‌പന്നമായ ഗാലിക് ആസിഡ് സഫോവു വിത്തിൽ ഗണ്യമായ അളവിൽ കാണപ്പെടുന്നു. വിത്തുകളുടെ രക്തചംക്രമണപരമായ ഗുണങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ഔഷധ ഉപയോഗങ്ങൾ
നിരവധി ഔഷധ മരുന്നുകളുടെ ഉറവിടം കൂടിയാണ് ഈ മരം. മുറിവുകൾ, ചർമ്മരോഗങ്ങൾ, വിവിധ രോഗങ്ങൾക്ക് ചികിത്സിക്കാൻ ചില ആഫ്രിക്കൻ രാജ്യങ്ങളിലെ പരമ്പരാഗത വൈദ്യത്തിൽ ഇത് വളരെക്കാലമായി ഉപയോഗിച്ചുവരുന്നു. ഛർദ്ദി, പനി. എക്സ്ട്രാക്റ്റുകളും ദ്വിതീയ മെറ്റബോളിറ്റുകളും ആന്റിമൈക്രോബയൽ, ആന്റിഓക്‌സിഡന്റ് ഗുണങ്ങൾ കാണിക്കുന്നതായി കണ്ടെത്തി. ടർപ്പീനുകൾ, ഫ്ലവനോയ്ഡ്സ്, ടാനിൻ, ആൽക്കലോയ്ഡ്, സപൊനിനുകൾ  പോലുള്ള കെമിക്കൽ ഘടകങ്ങളുടെ വൈവിധ്യമാർന്ന വകഭേദങ്ങൾ ഇതിൽ നിന്നും നിർമ്മിക്കുകയും ചെയ്യുന്നു.
മറ്റ് ഉപയോഗങ്ങൾ
റെസിൻ ചിലപ്പോൾ ലൈറ്റിംഗിനായി കത്തിക്കുകയോ പശയായി ഉപയോഗിക്കുകയോ ചെയ്യുന്നു. ഈ വൃക്ഷം ഒരു അലങ്കാര സസ്യമായി ഉപയോഗിക്കുന്നു, മാത്രമല്ല വലിയ അളവിൽ ജൈവവസ്തുക്കൾ നൽകി മണ്ണിന്റെ ഗുണനിലവാരം ഉയർത്തുകയും ചെയ്യുന്നു.
നാമപദം
ടിയർ, ഡാക്രൂൺ എന്ന ഗ്രീക്ക് പദത്തിൽ നിന്നാണ് ഈ ജനുസ്സിലെ പേര് വന്നത്. അതിന്റെ അംഗങ്ങളുടെ പുറംതൊലിയിലെ റെസിൻ തുള്ളികളെക്കുറിച്ചുള്ള ഒരു പരാമർശമാണിത്. എഡുലിസ് എന്ന വാക്കിനർത്ഥം ഭക്ഷ്യയോഗ്യമെന്നാണ്.
പുറംകണ്ണികൾ
[https://web.archive.org/web/20131113111554/http://www.cropsforthefuture.org/publication/Factsheets/Factsheet-Safou-dacryodes.pdf Safou. International Centre for Underutilised Crops, Southampton, UK. Factsheet No. 3]
വർഗ്ഗം:പരമ്പരാഗത ആഫ്രിക്കൻ വൈദ്യത്തിൽ ഉപയോഗിക്കുന്ന സസ്യങ്ങൾ വർഗ്ഗം:All articles with unsourced statements വർഗ്ഗം:ഭക്ഷ്യയോഗ്യമായ പഴങ്ങൾ വർഗ്ഗം:ആഫ്രിക്കയിലെ ഔഷധ സസ്യങ്ങൾ
അരവിന്ദ് നേത്രചികിത്സാലയം
ഇന്ത്യയിലെ വിവിധ പ്രദേശങ്ങളിൽ കേന്ദ്രങ്ങളുള്ള ഒരു നേത്രചികിത്സാലയം (Eye care hospital) ആണു് അരവിന്ദ് നേത്രചികിത്സാലയം അല്ലെങ്കിൽ അരവിന്ദ് കണ്ണാശുപത്രി. ഗവണ്മെന്റ് ആശുപത്രിയിൽ നിന്നും വിരമിച്ച ഡോ. ഗോവിന്ദപ്പ വെങ്കടസ്വാമി 1976-ൽ ആരംഭിച്ച ഈ ആശുപത്രി 36 വർഷത്തിനിടയിൽ 3.2 കോടി രോഗികളെ പരിശോധിക്കുകയും അവരിലെ നാൽപ്പതുലക്ഷം പേർക്കു് നേത്രശസ്ത്രക്രിയ നടത്തുകയും ചെയ്തിട്ടുണ്ടു്. ഈ ശസ്ത്രക്രിയകളിൽ ഭൂരിപക്ഷവും സൗജന്യമായോ തീരെ ചുരുങ്ങിയ നിരക്കിലോ ആണു് ചെയ്തുകൊടുത്തതു്. അരവിന്ദ് നേത്രചികിത്സാലയത്തിന്റെ സേവന മാതൃക ലോകത്തെങ്ങും പ്രശംസാപാത്രമാവുകയും നിരവധി ഗവേഷണപഠനങ്ങൾക്കു് (case studies) വിഷയമാവുകയും ചെയ്തിട്ടുണ്ടു്.
തോട്ടെക്കാട്‌
മലപ്പുറം ജില്ലയിൽ മഞ്ചേരി മണ്ഡലത്തിലെ പുൽപ്പറ്റ പഞ്ചായത്തിലെ ഒരു ഗ്രാമമാണ് തോട്ടെക്കാട്‌. മഞ്ചേരിയിൽ നിന്നും ഏകദേശം 6 കിലോ മീറ്റർ കിഴിശ്ശേരി റൂട്ടിലൂടെ പോയാൽ ഇവിടെ എത്തിച്ചേരാം.
പുറത്തേക്കുള്ള കണ്ണികൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഹുസൈൻ ഷഹബി
300px|ലഘുചിത്രം|കേരള 2014 ഹുസൈൻ ഷഹബി ഫെസ്റ്റിവൽ പ്രമുഖ ഇറാനിയൻ ചലച്ചിത്ര സംവിധായകനും, തിരക്കഥാകൃത്തും, സിനിമാ നിർമാതാവുമാണ് ഹുസൈൻ ഷഹബി (പേർഷ്യൻ: حسین شهابی). ഷഹബി ഇറാനിലെ ടാബ്രീസിൽ 1967-ൽ ജനിച്ചു.
പുറത്തേയ്ക്കുള്ള കണ്ണികൾ
വർഗ്ഗം:1967-ൽ ജനിച്ചവർ വർഗ്ഗം:ജൂൺ 22-ന് ജനിച്ചവർ വർഗ്ഗം:ഇറാനിയൻ ചലച്ചിത്രസംവിധായകർ
എം.വി. ധുരന്ധർ
ആദ്യകാലജീവിതം
മഹാരാഷ്ട്രയിലെ കോലാപൂരിലാണ് ധുരന്ദർ ജനിച്ചത്. കോലാപൂരിലെ രാജാറാം ഹൈസ്‌കൂളിൽ സ്‌കൂൾ വിദ്യാഭ്യാസത്തിന് ശേഷം 1890-ൽ ബോംബെയിലെ ജെ.ജെ. സ്കൂൾ ഓഫ് ആർട്ട്സിൽ ചിത്രകല അഭ്യസിച്ചു. അവിടെ അദ്ദേഹം ജോൺ ഗ്രിഫിത്ത്സ് എന്ന കലാകാരന്റെ വിദ്യാർത്ഥിയായിരുന്നു. വിദ്യാർത്ഥിയായിരിക്കെ തന്റെ ചിത്രങ്ങൾക്ക് നിരവധി മെഡലുകൾ നേടി. 1895-ൽ അദ്ദേഹം ബിരുദം നേടി.
കലാജീവിതം
ജെ.ജെ. സ്കൂൾ ഓഫ് ആർട്ടിൽ നിന്ന് ബിരുദം നേടിയ ശേഷം, 1896-ൽ ധുരന്ദറിന് അതേ സ്കൂളിൽ തന്നെ നിയമനം ലഭിക്കുകയുണ്ടായി. അദ്ദേഹം തന്റെ ഔദ്യോഗികജീവിതം മുഴുവൻ അവിടെ ചെലവഴിച്ചു. 1910-ൽ അദ്ദേഹം ഹെഡ് മാസ്റ്ററായി നിയമിതനായി. 1918-ൽ ഡ്രോയിംഗ് ആൻഡ് ക്രാഫ്റ്റ് ഇൻസ്പെക്ടറായി നിയമിതനായ അദ്ദേഹം 1931 വരെ ആ സ്ഥാനത്ത് സേവനമനുഷ്ഠിച്ചു. വിരമിക്കുന്നതിന് മുമ്പ് അദ്ദേഹം രണ്ട് വർഷം വൈസ് പ്രിൻസിപ്പലായിരുന്നു.
അവലംബം
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:1867-ൽ ജനിച്ചവർ വർഗ്ഗം:1944-ൽ മരിച്ചവർ
ആൽവിൻ ഫ്രാൻസിസ്
ഒരു ഇന്ത്യൻ പുരുഷ ബാഡ്മിന്റൺ കളിക്കാരനാണ് ആൽവിൻ ഫ്രാൻസിസ് (ജനനം:11 മാർച്ച് 1987).
ജീവിതരേഖ
കേരളത്തിലെ കോട്ടയം ജില്ലയിലെ പാലാ സ്വദേശിയാണ് ആൽവിൻ ഫ്രാൻസിസ്. അദ്ദേഹം ഇപ്പോൾ ഹൈദരാബാദിലെ ഗോപിചന്ദ് ബാഡ്മിന്റൺ അക്കാദമിയിൽ പരിശീലിക്കുന്നു.
ബി ഡബ്ല്യു എഫ് ഇന്റർനാഷണൽ ചലഞ്ച്/സീരീസ്
പുരുഷ ഡബിൾസ്
അവലംബം
വർഗ്ഗം:1987-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
പോയിൻറ് ഹോപ്പ്, അലാസ്ക
പോയിൻറ് ഹോപ്പ് (Inupiaq: Tikiġaq) നോർത്ത് സ്ലോപ്പ് ബറോയിയിൽ ഉൾപ്പെടുത്തിയിട്ടുള്ള അമേക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു ചെറുപട്ടണമാണ്. 2010 സെൻസസ് അനുസരിച്ച് ഈ പട്ടണത്തിലെ ജനസംഖ്യ 674 ആയിരുന്നു.
അവലംബം
വർഗ്ഗം:അലാസ്കയിലെ പട്ടണങ്ങൾ
ഗാന്ധി മെഡിക്കൽ കോളേജ്, ഭോപ്പാൽ
ഗാന്ധി മെഡിക്കൽ കോളേജ് (गाँधी चिकित्सा महाविद्यालय, भोपाल, ജിഎംസി) ഇന്ത്യയിലെ മധ്യപ്രദേശിലെ ഒരു മെഡിക്കൽ കോളേജാണ്. 1956-ൽ സ്ഥാപിതമായ ഇത് ഭോപ്പാലിലെ റോയൽ മാർക്കറ്റ് ഏരിയയിലെ ഫത്തേഗഢിലാണ് സ്ഥിതി ചെയ്യുന്നത്.
സ്ഥാനം
മധ്യപ്രദേശിലെ ഭോപ്പാലിൽ സുൽത്താനിയ റോഡിൽ ഫത്തേഗഡ് പ്രദേശത്താണ് ഗാന്ധി മെഡിക്കൽ കോളേജ് സ്ഥിതി ചെയ്യുന്നത്. ഫത്തേഗഡ് കോട്ട നിലനിന്നിരുന്ന മൈതാനത്താണ് കോളേജ് സ്ഥിതി ചെയ്യുന്നത്. ലഘുചിത്രം|ജി.എം.സി
ചരിത്രം
ഭോപ്പാലിലെ ഗാന്ധി മെഡിക്കൽ കോളേജ് 1955 ഓഗസ്റ്റ് 13-ന് ലാൽ ബഹാദൂർ ശാസ്ത്രി ആണ് ഉദ്ഘാഘാടനം ചെയ്തത്. പോളിടെക്‌നിക് കോളേജിന്റെ കെട്ടിടത്തിൽ അതിന്റെ ആദ്യ ബാച്ചിൽ 50 വിദ്യാർത്ഥികളും രണ്ട് വിഭാഗങ്ങളുമായാണ് (അനാട്ടമി ആൻഡ് ഫിസിയോളജി) കോളേജ് പ്രവർത്തനം ആരംഭിച്ചത്. 1955-ലെ ആദ്യത്തെ പ്രിൻസിപ്പൽ ഡോ.എസ്.സി.സിൻഹയായിരുന്നു. ആൺകുട്ടികളുടെ ഹോസ്റ്റൽ ഇപ്പോഴത്തെ ജെഹനുമ പാലസ് ഹോട്ടലിലും പെൺകുട്ടികളുടെ ഹോസ്റ്റൽ ബംഗംഗയിലെ MLB കോളേജ് ഗേൾസ് ഹോസ്റ്റലുമായി ബ്രാക്കറ്റ് ചെയ്തതും ആയിരുന്നു. ലഘുചിത്രം| ജിഎംസി, ഭോപ്പാൽ ഒരു വർഷത്തിനു ശേഷം 1956 സെപ്റ്റംബർ 15 ന് കേന്ദ്ര ആഭ്യന്തര മന്ത്രി ശ്രീ ഗോവിന്ദ് ബല്ലഭ് പന്ത് ഒരു സ്വതന്ത്ര കെട്ടിടത്തിന് തറക്കല്ലിട്ടു. ഏഴു വർഷമെടുത്തു നിർമാണം പൂർത്തിയാക്കാൻ. ചരിത്രപ്രസിദ്ധമായ ഫത്തേഗഢിലെ കോട്ടയിൽ സ്ഥിതി ചെയ്യുന്ന ഈ പണിതീർത്ത കെട്ടിടം 1963 മാർച്ച് 13ന് ഉദ്ഘാടനം ചെയ്തത് ഇന്ത്യയുടെ ആദ്യ പ്രധാനമന്ത്രി ജവഹർലാൽ നെഹ്‌റു, ആയിരുന്നു. ഭോപ്പാലിലെ ബീഗം സാജിദ സുൽത്താൻ, ഗവർണർ ശ്രീ എച്ച്‌വി പടാസ്‌കർ, മുഖ്യമന്ത്രി ശ്രീ ബിആർ മണ്ട്‌ലോയ്, ആരോഗ്യമന്ത്രി എംപി ദുബെ, പ്രിൻസിപ്പൽ ഡോ.ആർ.പി. സിംഗ് എന്നിവരും പങ്കെടുത്തു. ലഘുചിത്രം| സ്ത്രീകൾക്കായി ഇപ്പോൾ സുൽത്താനിയ സനാന ഹോസ്പിറ്റൽ എന്നറിയപ്പെടുന്ന ലേഡി ലാൻസ്‌ഡൗൺ ആശുപത്രിയുടെ ഉദ്ഘാടനം 1955 മാർച്ച് 6 ന് അന്നത്തെ കേന്ദ്ര ആരോഗ്യ മന്ത്രിയായിരുന്ന രാജ്കുമാരി അമൃത് കൗറാണ് ശസ്ത്രക്രിയ, മെഡിക്കൽ വാർഡുകളുടെ (കമല നെഹ്‌റു ബ്ലോക്ക് കെഎൻബി വാർഡുകൾ എന്നറിയപ്പെടുന്നത്) തറക്കല്ലിട്ടത്. 1955 നവംബർ 18 ന് നേപ്പാൾ രാജാവ് മഹേന്ദ്ര ബിർ വിക്രം ഷാ ദിയോ ആണ് ആൺകുട്ടികളുടെ ഹോസ്റ്റലിന്റെ തറക്കല്ലിട്ടത്.
പുരുഷന്മാർക്കും സ്ത്രീകൾക്കും വേണ്ടിയുള്ള ആശുപത്രികൾ യഥാക്രമം പ്രിൻസ് ഓഫ് വെയിൽസ് ഹോസ്പിറ്റൽ, ലേഡി ലിൻലിത്ഗോ ലാൻസ്ഡൗൺ ഹോസ്പിറ്റൽ എന്നിങ്ങനെ പേരിട്ടവയാണ്. ഭരണമാറ്റത്തോടെ ആശുപത്രിയുടെ പേരുകൾ മാറി. പ്രിൻസ് ഓഫ് വെയിൽസ് ഹോസ്പിറ്റൽ ഹമീഡിയ ഹോസ്പിറ്റലായും ലേഡി ലിൻലിത്ഗോ സുൽത്താനിയ സനാന ഹോസ്പിറ്റലായും മാറി. രണ്ടും ഇന്ന് ഗാന്ധി മെഡിക്കൽ കോളേജിന്റെ ഭാഗമായി തുടരുന്നു. ഫത്തേഹ്ഗഢിലെ അഗ്നിശമന സേനയ്ക്ക് എതിർവശത്തുള്ള ലേഡി ബോർ സെന്റർ, പ്രതിരോധ, സാമൂഹിക മെഡിക്കൽ കൗൺസിലിങ്ങിന് പുറമേ ഗർഭകാല, ശിശുക്ഷേമ പ്രവർത്തനങ്ങളും നൽകുന്നു.
കാമ്പസ്
കാമ്പസ് കെട്ടിടം ഫത്തേഗഢിലെ ഫോർട്ടിലാണ് സ്ഥിതി ചെയ്യുന്നത്, ഇത് ഇന്ത്യയുടെ ആദ്യ പ്രധാനമന്ത്രി ജവഹർലാൽ നെഹ്‌റു ആണ് ഉദ്ഘാടനം ചെയ്തത്. ലഘുചിത്രം| ഗാന്ധി മെഡിക്കൽ കോളേജ് പിൻഭാഗത്തെ പൂമുഖം ലഘുചിത്രം| ഗാന്ധി മെഡിക്കൽ കോളേജ് ഭോപ്പാൽ സൗത്ത് ഫെയ്സ് കാമ്പസിൽ ഇവയുണ്ട്:
കോളേജ് സൗകര്യങ്ങൾ
വലത്ത്‌|ലഘുചിത്രം| ജിഎംസി, ഭോപ്പാൽ സെൻട്രൽ ഓഡിറ്റോറിയം
സെൻട്രൽ ലൈബ്രറി
കോളേജിന്റെ ഭൂഗർഭ നിലയിലുള്ള പ്രധാന കെട്ടിടത്തിലാണ് സെൻട്രൽ ലൈബ്രറി പ്രവർത്തിക്കുന്നത്. ഇതു എല്ലാ സൗകര്യങ്ങളോടും കൂടി പൂർണ്ണമായും എയർകണ്ടീഷൻ ചെയ്തിരിക്കുന്നു.
സൌകര്യങ്ങൾ:
പാർപ്പിട സൗകര്യങ്ങൾ
മെഡിക്കൽ വിദ്യാർത്ഥികൾ, റസിഡന്റ് ഡോക്ടർമാർ, നഴ്സുമാർ, ജീവനക്കാർ, പ്രൊഫസർമാർ എന്നിവർക്കായി കോളേജ് കാമ്പസിൽ താമസ സൗകര്യങ്ങൾ ലഭ്യമാണ്.
പ്രധാന കോളേജ് കെട്ടിടത്തിന് പിന്നിലാണ് ജി ബ്ലോക്ക് ഹോസ്റ്റൽ.
അക്കാദമിക്
മെഡിക്കൽ കൗൺസിൽ ഓഫ് ഇന്ത്യയുടെയും സംസ്ഥാന പാരാമെഡിക്കൽ കൗൺസിലിൻ്റെയും അംഗീകാരം കോഴ്സുകൾക്ക് ഉണ്ട്.
മധ്യപ്രദേശ് മെഡിക്കൽ സയൻസ് യൂണിവേഴ്സിറ്റി, ജബൽപൂർ, ഭോപ്പാലിൽ അഫിലിയേറ്റ് ചെയ്തു.
ഭരണം
സൊസൈറ്റിക്ക് ഇനിപ്പറയുന്ന കമ്മറ്റികളുണ്ട്:
പ്രവേശനം
എംബിബിഎസ് കോഴ്‌സിലേക്കുള്ള പ്രവേശനം നാഷണൽ എലിജിബിലിറ്റി കം എൻട്രൻസ് ടെസ്റ്റ്-യുജി (നീറ്റ്-യുജി) വഴിയും സർക്കാരിന്റെ നേരിട്ടുള്ള നോമിനികളിലൂടെയുമാണ്.
ബിരുദാനന്തര ബിരുദ കോഴ്‌സുകളിലേക്കുള്ള (എംഎസ്/എംഡി) പ്രവേശനം നീറ്റ്-പിജി വഴിയും സർക്കാരിന്റെ സേവനത്തിലുള്ള ഉദ്യോഗാർത്ഥികളിലൂടെയുമാണ്.
മെഡിക്കോ-ലീഗൽ ഇൻസ്റ്റിറ്റ്യൂട്ട്
മെഡിക്കൽ നിയമജ്ഞരെ പരിശീലിപ്പിക്കുക എന്നത് ഒരു മെഡിക്കോ-ലീഗൽ ഇൻസ്റ്റിറ്റ്യൂട്ടിന്റെ അനിവാര്യ ദൗത്യമാണെന്ന് 1964-ൽ ഇന്ത്യാ ഗവൺമെന്റ് രൂപീകരിച്ച സർവേ കമ്മിറ്റി വിലയിരുത്തി. 1962-ൽ മുതലിയർ കമ്മിറ്റി സംസ്ഥാനത്തിന്റെ പ്രവർത്തനങ്ങൾ നോക്കുന്നതിനായി പ്രത്യേക പരിശീലനം ലഭിച്ച മെഡിക്കൽ നിയമജ്ഞരുടെ പ്രത്യേക കേഡർ രൂപീകരിക്കാൻ ശുപാർശ ചെയ്തു. 1977-ൽ മധ്യപ്രദേശ് ഗവൺമെന്റ് അതിന്റെ തലസ്ഥാന നഗരമായ ഭോപ്പാലിൽ 'ഇന്ത്യയിലെ ആദ്യത്തെ മെഡിക്കോ-ലീഗൽ ഇൻസ്റ്റിറ്റ്യൂട്ട്' സൃഷ്ടിച്ചു.
1984 ഡിസംബർ 2-3 രാത്രിയിൽ യൂണിയൻ കാർബൈഡ് ഫാക്ടറിയുടെ സംഭരണ ടാങ്കുകളിലൊന്നിൽ നിന്ന് വിഷവാതകം (എംഐസി, മീഥൈൽ ഐസോസയനേറ്റ്) ചോർന്നുണ്ടായ ഭോപ്പാൽ ദുരന്തം കൈകാര്യം ചെയ്യുന്നതിൽ മെഡിക്കോ-ലീഗൽ ഇൻസ്റ്റിറ്റ്യൂട്ട് ഒരു പങ്കുവഹിച്ചു. പോസ്റ്റ്‌മോർട്ടം പരിശോധനകൾ നടത്തി, ആളുകൾ ശ്വസിച്ച വാതകം/വാതകങ്ങൾ എന്താണെന്ന് നിർണ്ണയിക്കാൻ കൂടുതൽ രാസപരിശോധനയ്ക്കായി ശരീരകലകളും ദ്രാവകങ്ങളും സംരക്ഷിക്കുന്നതിനുള്ള നടപടികൾ സ്വീകരിച്ചു.
പ്രവർത്തനങ്ങളുടെ വ്യാപ്തി
ഭോപ്പാലിലെ പ്രദേശങ്ങളിലെ ജനസംഖ്യയിലെ മീഥൈൽ ഐസോസൈനേറ്റ് (എംഐസി)ബാധിച്ച ജനസംഖ്യയെ കേന്ദ്രീകരിച്ചുള്ള ഗവേഷണം ആണ് പ്രധാന ശ്രദ്ധ.
പരിസ്ഥിതി ആരോഗ്യ ഗവേഷണം മെച്ചപ്പെടുത്തുകയും ഇന്ത്യയിലെ പരിസ്ഥിതി ആരോഗ്യത്തെക്കുറിച്ചുള്ള ഒരു ഉന്നത ഗവേഷണ സ്ഥാപനമെന്ന നിലയിൽ പാരിസ്ഥിതിക ആരോഗ്യ പ്രശ്‌നങ്ങൾ കൈകാര്യം ചെയ്യുന്നതിൽ പ്രധാന പങ്ക് വഹിക്കുകയും ചെയ്യുക.
ത്രസ്റ്റ് ഏരിയകൾ
2. NIREH-ൽ അതിന്റെ വികസനത്തിന്റെ ഒന്നാം ഘട്ടത്തിന്റെ ഭാഗമായി ഇനിപ്പറയുന്ന സൗകര്യങ്ങൾ സ്ഥാപിക്കുന്ന പ്രക്രിയയിലാണ്:
ഭോപ്പാൽ വാതക ദുരന്തം
ഭോപ്പാൽ ദുരന്തത്തിന് ശേഷം അടിയന്തര പ്രതികരണത്തിലും പരിചരണത്തിലും നിർണായക പങ്ക് വഹിച്ചത് ഗാന്ധി മെഡിക്കൽ കോളേജും ഹമീദിയ ആശുപത്രിയുമാണ്.
എംഐസി മൂലം നേത്രരോഗം ബാധിച്ച രോഗികൾക്കായി ഒരു റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി ഇവിടെ സ്ഥാപിച്ചു.
ഇൻസ്റ്റിറ്റ്യൂട്ടിൽ നടത്തിയ പഠനങ്ങൾ:
പുറം കണ്ണികൾ
വർഗ്ഗം:മധ്യപ്രദേശിലെ മെഡിക്കൽ കോളേജുകൾ
ശൈലജ ആചാര്യ
നേപ്പാളിലെ പ്രമുഖ വനിതാ രാഷ്ട്രീയ നേതാവും നേപ്പാളി കോൺഗ്രസ്‌ പാർട്ടിയുടെ മുതിർന്ന അംഗവും നേപ്പാളിലെ ആദ്യത്തെ വനിതാ ഉപപ്രധാനമന്ത്രിയുമായിരുന്നു ശൈലജ ആചാര്യ(शैलजा आचार्य) (ജ: 1944 – ജൂൺ 12, 2009). നേപ്പാളി കോൺഗ്രസിന്റെ മുതിർന്ന നേതാവായിരുന്ന ശൈലജ 1998ലാണ് ചുരുങ്ങിയ കാലത്തേയ്ക്ക് ഉപപ്രധാനമന്ത്രിപദം ഏറ്റെടുത്തത്.
പുറത്തേയ്ക്കുള്ള കണ്ണികൾ
വർഗ്ഗം:നേപ്പാളിന്റെ പ്രധാനമന്ത്രിമാർ വർഗ്ഗം:1944-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:ജൂൺ 12-ന് മരിച്ചവർ
പാകിസ്താനിലെ ഹിന്ദുമതം
ലഘുചിത്രം|261x261ബിന്ദു|ഹിംഗ്ലാജ് ക്ഷേത്രം തയ്യാറാക്കൽ.
ഹിന്ദുമതം, ഇസ്ലാമിന് ശേഷം പാക്കിസ്താനിലെ രണ്ടാമത്തെ വലിയ മതമാണ്. 2017-ലെ പാകിസ്താൻ സെൻസസ് പ്രകാരം ഹിന്ദുക്കൾ  പാകിസ്താൻ ജനസംഖ്യയുടെ 2.14%, അതായത് 4.4 ദശലക്ഷത്തോളം വരും. എന്നാൽ  പാകിസ്താൻ ഹിന്ദു കൗൺസിൽ  എന്ന സംഘടന  അഭിപ്രായപ്പെടുന്നത്  പാക് ജനസംഖ്യയുടെ 4%   അതായത് ഏകദേശം 8 ദശലക്ഷത്തോളം ഹിന്ദുക്കൾ ഇപ്പോൾ പാകിസ്താനിൽ ജീവിക്കുന്നുണ്ട് എന്നാണ്. പ്യൂ റിസർച്ച് സെന്ററിന്റെ കണക്കനുസരിച്ച്, 2010 ൽ ലോകത്തിലെ അഞ്ചാമത്തെ വലിയ ഹിന്ദു ജനസംഖ്യ പാകിസ്താനിലുണ്ട്. 2050 ഓടെ ലോകത്തിലെ നാലാമത്തെ വലിയ ഹിന്ദു ജനസംഖ്യയായി പാകിസ്താൻ മാറിയേക്കാം. എന്നിരുന്നാലും, നിർബന്ധിത മതപരിവർത്തനങ്ങളും മറ്റും പാകിസ്താനിലെ ഹിന്ദുക്കളുടെ എണ്ണം പ്രതിവർഷം 1,000 വരെ കുറയ്ക്കുന്നു എന്നും അഭിപ്രായമുണ്ട്.
പാകിസ്താ ന്റെ ഭരണഘടന ജാതി, മത വിവേചനമില്ലാതെ  എല്ലാ പൗരന്മാർക്കും തുല്യ അവകാശങ്ങൾ നൽകുന്നുണ്ടെങ്കിലും  പാകിസ്ഥാൻ   ഇസ്ലാം  രാഷ്ട്രമായതിനാൽ   മുസ്ലീം മതവിശ്വാസികൾക്ക്  ഹിന്ദുക്കളേയും മറ്റ് മതവിശ്വാസികളേയും അപേക്ഷിച്ച്  പരിഗണനയും ആനുകൂല്യങ്ങളും  ലഭിക്കുന്നു. ക്രിസ്ത്യാനികൾ, അഹ്മദിയ, മറ്റ് ന്യൂനപക്ഷങ്ങൾ എന്നിവരോടൊപ്പം ഹിന്ദുക്കൾക്കെതിരരേയും നിരവധി അക്രമങ്ങളും വിവേചനങ്ങളും നടന്നിട്ടുണ്ട്.
ക്ഷേത്രങ്ങൾ, ഗുരുദ്വാരകൾ
പാകിസ്താനിൽ മൊത്തം 1830 ക്ഷേത്രങ്ങൾ, ഗുരുദ്വാരകൾ ഉണ്ടെന്നാണ്  അടുത്തകാലത്തെ കണക്കെടുപ്പിൽ കാണുന്നത്. എന്നാൽ ഇവയിൽ മുപ്പതെണ്ണത്തിൽ  മാത്രമേ  ആരാധന നടക്കുന്നുള്ളു. ഇവയിൽ പലതും പുതുക്കിപ്പണിയാനുള്ള പദ്ധതി  പാകിസ്താൻ ഭരണകൂടത്തിൻറെ  പരിഗണനയിലുണ്ട്. ഹിംഗ്ലാജ് മാതാ മന്ദിർ (ബലൂചിസ്താൻ), പഞ്ച് മുഖി ഹനുമാൻ മന്ദിർ(കറാച്ചി) ,കടാസ് രാജ് ക്ഷേത്രസമുച്ചയം( പഞ്ചാബ്), സൂര്യക്ഷേത്രം (മൂൾടാൻ), വരുണക്ഷേത്രം( മനോറ ദ്വീപ്, കറാച്ചി)   എന്നിവയാണ് പാകിസ്താനിലെ പ്രധാന ഹിന്ദു ദേവാലയങ്ങൾ.
അവലംബം
വർഗ്ഗം:ഹൈന്ദവം
സാംബുറു ദേശീയ റിസർവ്വ്
സാംബുറു ദേശീയോദ്യാനം കെനിയ യിലെ എവാസോ ൻഗിറോ നദിയുടെ തീരത്തുള്ള ഒരു ഗെയിം റിസർവ്വാണ്. നദിയുടെ മറുകരയിൽ ബഫല്ലോ സ്പ്രിംഗ്‍സ് ദേശീയ റിസർവ്വ് സ്ഥിതിചെയ്യുന്നു. 165 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം നെയ്‍റോബിയിൽനിന്ന് 350 കിലോമീറ്റർ അകലെയാണ് സ്ഥിതിചെയ്യുന്നത്. സമുദ്ര നിരപ്പിൽ നിന്നും 800 മുതൽ 1230 മീറ്റർ വരെ ഉയരത്തിലാണ് ഈ പ്രദേശം സ്ഥിതി ചെയ്യുന്നത്. ഭൂമിശാസ്ത്രപരമായി ഇത് സാംബുറു കൗണ്ടിയിലാണ് സ്ഥിതിചെയ്യുന്നത്.
അവലംബം
വർഗ്ഗം:കെനിയയിലെ ദേശീയോദ്യാനങ്ങൾ
റാൽഫ് ഹേവാർഡ് പോമറോയ്
ഒരു അമേരിക്കൻ ഗൈനക്കോളജിസ്റ്റാണ് റാൽഫ് ഹേവാർഡ് പോമറോയ് (ജനുവരി 12, 1867 ന്യൂയോർക്ക് സിറ്റിയിൽ - ഓഗസ്റ്റ് 22, 1925). അദ്ദേഹം വികസിപ്പിച്ച സ്ത്രീ വന്ധ്യംകരണ പ്രക്രിയയ്ക്ക് മരണാനന്തരം പ്രശസ്തനായി. ഇപ്പോൾ പോമറോയ് ട്യൂബൽ ലിഗേഷൻ എന്നാണ് അദ്ദേഹത്തിന്റെ പേര്.
ഓരോ ഫാലോപ്യൻ ട്യൂബിലും "പോമറോയ്" നടപടിക്രമം നടത്തുന്നു, അവിടെ ഒരു മുട്ട് സൃഷ്ടിക്കുകയും ക്യാറ്റ്ഗട്ട് ഉപയോഗിച്ച് ബന്ധിക്കുകയും നക്കിളിന്റെ അഗ്രത്തിലുള്ള ട്യൂബ് വിച്ഛേദിക്കുകയും ചെയ്യുന്നു.
അവലംബം
വർഗ്ഗം:1867-ൽ ജനിച്ചവർ വർഗ്ഗം:1925-ൽ മരിച്ചവർ
ലേഡി ലിബർട്ടി (വൃക്ഷം)
ഇതും കാണുക
List of oldest trees
അവലംബം
വർഗ്ഗം:വൃക്ഷങ്ങൾ
മൈക്രോഅൽഗ
ലഘുചിത്രം| നാനോക്ലോറോപ്സിസ് മൈക്രോഅൽ‌ഗെ ലഘുചിത്രം| [[Microalgae|മൈക്രോഅൽഗ സംസ്കാര ശേഖരം (CSIRO ന്റെ ലാബ്) ]] വളരെ സൂക്ഷ്മങ്ങളായ ആൽഗകൾ ആണ് മൈക്രോഅൽഗകൾ അഥവാ മൈക്രോഫൈറ്റ്സ്. അവയുടെ വലുപ്പം ഏതാനും മൈക്രോമീറ്റർ (μm) മുതൽ നൂറു മൈക്രോമീറ്റർ വരെയാകാം. ശുദ്ധജലത്തിലും സമുദ്രജലത്തിലും ജീവിക്കുന്ന ഇവ, വെള്ളത്തിലും എക്കൽ മണ്ണിലും കാണപ്പെടുന്നു. ഏകകോശജീവികളായ ഇവ,  ചങ്ങലകളായോ കൂട്ടങ്ങളായോ കാണപ്പെടുന്നു. ഉയർന്ന സസ്യങ്ങളിൽ നിന്ന് വ്യത്യസ്തമായി മൈക്രോഅൽ‌ഗകൾക്ക് വേരുകളോ കാണ്ഡമോ ഇലകളോ ഇല്ല. പ്രകാശസംശ്ലേഷണം നടത്താൻ കഴിവുള്ള മൈക്രോഅൽ‌ഗെ ഭൂമിയിലെ ജീവിതത്തിന് പ്രധാനമാണ്; അവ അന്തരീക്ഷത്തിലെ ഓക്സിജന്റെ പകുതിയോളം ഉത്പാദിപ്പിക്കുന്നു ഒരേസമയം ഹരിതഗൃഹ വാതക കാർബൺ ഡൈ ഓക്സൈഡ് ഉപയോഗിച്ച് ഫോട്ടോട്രോഫ് ആയി വളരുന്നു. മൈക്രോഅൽ‌ഗെ, ബാക്ടീരിയകളോടൊപ്പം ഭക്ഷ്യശൃംഖലാജാലത്തിന്റെ അടിത്തറ ഉണ്ടാക്കുകയും അവയ്ക്ക് മുകളിലുള്ള എല്ലാ ട്രോഫിക്ക് തലങ്ങൾക്കും ഊർജ്ജം നൽകുകയും ചെയ്യുന്നു.
മൈക്രോഅൽ‌ഗെയുടെ ജൈവവൈവിദ്ധ്യം വളരെ വലുതാണ്. വിവിധ ഇനങ്ങളിൽ 200,000-800,000 ജീവിവർഗ്ഗങ്ങൾ നിലവിലുണ്ടെന്ന് കണക്കാക്കപ്പെടുന്നു, അതിൽ 50,000 ഇനങ്ങളെ വിവരിക്കാനായിട്ടുണ്ട്. കരോട്ടിനോയിഡുകൾ, ആന്റിഓക്‌സിഡന്റുകൾ, ഫാറ്റി ആസിഡുകൾ, എൻസൈമുകൾ, പോളിമറുകൾ, പെപ്റ്റൈഡുകൾ, വിഷവസ്തുക്കൾ, സ്റ്റിറോളുകൾ എന്നിവ പോലുള്ള സവിശേഷ ഉൽ‌പന്നങ്ങൾ ഈ മൈക്രോഅൽ‌ഗെ ഇനങ്ങളിൽ ഭൂരിഭാഗവും ഉൽ‌പാദിപ്പിക്കുന്നു.
സ്വഭാവങ്ങളും ഉപയോഗങ്ങളും
ലഘുചിത്രം| വൈവിധ്യമാർന്ന യൂണിസെല്ലുലാർ, കൊളോണിയൽ ശുദ്ധജല മൈക്രോഅൽ‌ഗെ മൈക്രോഅൽ‌ഗെയുടെ രാസഘടന ഒരു ആന്തരിക സ്ഥിരമായ ഘടകമല്ല, മറിച്ച് വർ‌ഗ്ഗത്തെയും വളരുന്ന സാഹചര്യങ്ങളെയും ആശ്രയിച്ച് വിശാലമായ ശ്രേണിയിൽ‌ വ്യത്യാസപ്പെടുന്നു. പാരിസ്ഥിതിക വ്യതിയാനത്തോടുള്ള പ്രതികരണമായി രാസഘടനയിൽ മാറ്റം വരുത്തി ചില മൈക്രോഅൽ‌ഗകൾക്ക് പാരിസ്ഥിതിക അവസ്ഥയിലെ മാറ്റങ്ങളുമായി പൊരുത്തപ്പെടാനുള്ള കഴിവുണ്ട്. ഫോസ്ഫറസ് കുറയുന്ന ചുറ്റുപാടുകളിൽ ഫോസ്ഫോളിപിഡുകളെ ഫോസ്ഫറസ് അല്ലാത്ത മെംബ്രൻ ലിപിഡുകൾ ഉപയോഗിച്ച് മാറ്റിസ്ഥാപിക്കാനുള്ള അവയുടെ കഴിവാണ് ഒരു പ്രധാന ഉദാഹരണം. താപനില, പ്രകാശം, പി‌എച്ച്, കാർബണഡയോക്സൈഡ് അളവ്, ഉപ്പ്, പോഷകങ്ങൾ എന്നിവ പോലുള്ള പാരിസ്ഥിതിക ഘടകങ്ങളിൽ മാറ്റം വരുത്തി മൈക്രോഅൽ‌ഗെയിൽ ആവശ്യമുള്ള ഉൽ‌പന്നങ്ങൾ ശേഖരിക്കാൻ കഴിയും. ഇരകളെ തിരഞ്ഞെടുക്കുന്നതിനും പ്രതിരോധിക്കുന്നതിനും ഒഴിവാക്കുന്നതിനും കാരണമാകുന്ന രാസ സിഗ്നലുകളും മൈക്രോഫൈറ്റുകൾ ഉൽ‌പാദിപ്പിക്കുന്നു. ഈ കെമിക്കൽ സിഗ്നലുകൾ ആൽഗൽ ബ്ലൂംസ് പോലുള്ള വലിയ തോതിലുള്ള ഉഷ്ണമേഖലാ ഘടനകളെ ബാധിക്കുന്നു. മൈക്രോഫൈറ്റുകൾ പോലുള്ള മൈക്രോഅൽഗകൾ നിരവധി അക്വാകൾച്ചർ ഇനങ്ങളുടെ അടിസ്ഥാന ഭക്ഷ്യവസ്തുവാണ്.
അക്വാകൾച്ചർ
ഹാച്ചറികളിൽ ഉൽ‌പാദിപ്പിക്കുന്ന മൈക്രോഅൽ‌ഗെ സ്പീഷിസുകളുടെ ഒരു ശ്രേണി വാണിജ്യാവശ്യങ്ങൾ‌ക്കായി വിവിധ രീതികളിൽ ഉപയോഗിക്കുന്നു.
പരാമർശങ്ങൾ
വർഗ്ഗം:അക്വാട്ടിക് ഇക്കോളജി വർഗ്ഗം:ജൈവ സമുദ്രശാസ്ത്രം
വിജയ നിർമ്മല
ഇന്ത്യൻ ചലച്ചിത്രരംഗത്തെ അഭിനേത്രിയും സംവിധായകയുമായ വിജയ നിർമ്മല (തെലുഗു - విజయ నిర్మల) 1946 ഫെബ്രുവരി 20-നു ജനിച്ചു. ഏറ്റവു കൂടുതൽ ചലച്ചിത്രങ്ങൾ സംവിധാനം ചെയ്ത വനിത എന്ന ബഹുമതിനേടി 2002-ൽ ഗിന്നസ് ബുക്കിൽ ഇടം പിടിച്ചു. ഇവർ 47 ചിത്രങ്ങൾ സംവിധാനം ചെയ്തിട്ടുണ്ട്.
തൊഴിൽജീവിതം
ഇവർ 1957-ൽ 11-ആമത്തെ വയസിൽ ബാലനടിയായി പാണ്ടുരംഗ മാഹാത്മ്യം എന്ന ഫിലിമിലൂടെ രംഗപ്രവേശം ചെയ്തു. പ്രേം നസീറിന്റെ നായികയായി മലയാളത്തിന്റെ എക്കാലത്തെയും അഭിമാനമായ ഭാർഗ്ഗവീനിലയത്തിൽ അഭിനയിച്ചു. തെലുഗു ഫിലിം രംഗുല രത്നംത്തിലൂടെ അവർ അരങ്ങേറ്റം നടത്തി. എങ്കവീട്ടുപെൺ എന്ന തമിഴ്ഫിലിമിൽ അഭിനയിച്ചുകൊണ്ട് അവർ തമിഴിൽ അരങ്ങേറ്റം കുറിക്കുകയും തുടർന്ന് പണമാ പാശമാ, എൻ അണ്ണൻ,ഞാണൊലി, ഉയിരാ മാനമാ എന്നീ ചിത്രങ്ങളിലും അഭ്നയിച്ചു. അവരുടെ രണ്ടാമത്തെ തെലുഗു ഫിലിമായ സാക്ഷിയുടെ സെറ്റിൽ നിന്നാണ് രണ്ടാം ഭർത്താവായ കൃഷ്ണയെ കണ്ടുപിടിച്ചത് (1967). കൃഷ്ണയുമായി 47 ഫിലിമിൽ അഭിനയിച്ചു. തുടർന്ന് സംവിധാനത്തിലേക്കു കടന്നു 1973ൽ ഐ വി ശശിയുടെയും ആനന്ദിന്റെയും നിർമ്മാണത്തിൽ കവിത എന്ന മലയാളം സിനിമ സവിധാനം ചെയ്തു. അടൂർ ഭാസി,വിൻസന്റ്, തിക്കുറിശ്ശി, വിജയ നിർമ്മല, മീന, ഫിലോമിന,കവിയൂർ പൊന്നമ്മ എന്നിവർ അഭിനയിച്ചു.
മലയാളത്തിലും തമിഴിലുമായി 25 വീതവും ചിത്രങ്ങളിൽ അഭിനയിച്ചു. തെലുഗു ചിത്രങ്ങൾ ഉൾപ്പെടെ ഇവർ 200-ൽ പരംചലച്ചിത്രങ്ങളിൽ ഇതുവരെ അഭിനയിച്ചു കഴിഞ്ഞു. ബാലാജി ടെലിഫിലിംസിന്റെ പെല്ലി കനുക എന്ന ടെലിഫിലിമിലൂടെ വിജയനിർമ്മല മിനിസ്ക്രീനിൽ പ്രവെശിച്ചു. വളരെ പെട്ടെന്നു തന്നെ അവർ വിജയ കൃഷ്ണ മൂവിസ് എന്ന സ്വന്തം ബാനറിൽ 15 ഓളം ചിത്രങ്ങൾ നിർമിച്ചു. മൂന്നു ലക്ഷം രൂപയുടെ ബഡ്ജറ്റുമായി അവരുടെ സംവിധാനത്തിന്റെ തുടക്കം മലയാളചിത്രത്തിലായിരുന്നു. തെലുഗിൽ 40 ചിത്രങ്ങൾ സവിധാനം ചെയ്ത അവരുടെ തുടക്കം മീന 1973 ചിത്രത്തോടുകൂടിയായിരുന്നു. 2019 ജൂണ് 26 അവർ അന്തരിച്ചു.
വിജയ നിർമ്മലയുടെ ആദ്യവിവാഹത്തിൽ ജനിച്ച മകനാണ് നരേഷ് അദ്ദേഹവും ഒരു നടനാണ്. 1969 അവർ ഒരു നടനായ കൃഷ്ണയെ വിവാഹം കഴിച്ചു. കൃഷ്ണയുടെ ആദ്യഭാര്യ ഇന്ദിരയുടെയെയും അവരുടെ മക്കളുടെയും പ്രിയങ്കരിയാണ് വിജയ നിർമ്മല.
തെലുഗു ചലച്ചിത്രവ്യവസായത്തിന് വിജയ നിർമ്മല നൽകിയ സേവനത്തിന് 2008-ൽ അവരെ രഘുപതി വെങ്കയ്യ അവർഡ് നൽകി ആദരിച്ചു.
2019 ജൂൺ 26 ന് അർദ്ധരാത്രി തൻറെ 75 ആമത്തെ വയസിൽ ഹൃദയാഘാതത്തെ തുടർന്ന് ഹൈദരാബാദിലെ ഗച്ചിബൗളിയിലെ കോണ്ടിനെന്റൽ ആശുപത്രിയിൽവച്ച് വിജയ നിർമ്മല അന്തരിച്ചു.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ചലച്ചിത്രസംവിധായികമാർ വർഗ്ഗം:തെലുഗു ചലച്ചിത്രസം‌വിധായകർ